El Cornellà cau amb grandesa i seguirà a Segona B - Línia Cornellà\nRedacció|2020-07-31T15:27:32+02:0027 juliol 2020|Cornellà|Línia Cornellà\n“Ara mateix estem fotuts i enfonsats, però ens aixecarem i tornarem a intentar-ho. Estic molt orgullós de tota la plantilla”. Així resumia, a quarts d’una de la matinada, el sentiment d’un equip i d’una ciutat Guillermo Fernández Romo. I és que la UE Cornellà no va poder superar el CD Castellón (1-0) a la final del play-off exprés i seguirà a Segona B el curs 2020-21.\nDe nou sense ser el favorit al triomf (com havia passat contra l’Ibiza i l’Atlético Baleares), aquesta vegada els verds jugaven contra un rival conegut. I no un qualsevol: era l’últim equip que havia aconseguit derrotar els de Romo (3-1 a Castalia el 22 de desembre de l’any passat).\nEls de la Plana s’avançarien al minut 26 amb un gol de Juanto Ortuño, fet que obligaria el Cornellà a remar contra corrent. Abans del descans, Pablo Fernández i Agus Medina (l’heroi de la semifinal) tindrien les millors ocasions per a la UEC.\nL’equip verd seguiria pressionant buscant el gol de l’empat després del descans, i just abans de la segona pausa per la hidratació, tindrien una doble ocasió en la qual Juan Camilo Becerra va fregar-lo. La més clara abans del final del matx, però, seria per als orelluts, però de nou Ramón Juan va evitar que l’equip encaixés el segon.


WPT Brussels Open: Lebron i Galan no es poden jugar a la final\nbenvinguda / A les notícies / WPT Brussels Open: Lebron i Galan injugables a la final\nA les notíciesNOTÍCIESTorneigs PadelWorld Padel Tour\nSebastien Carrasco 8 mai 2022 8 mai 2022\nPer a la seva primera associació, Franco Stupazuk i Pablo Lima haurà aconseguit una molt bona competició, però el pas va ser massa alt aquest diumenge davant l'ogre espanyol.\nDe fet, els dorsals 1, molt confiats ja que el seu èxit a Alacant no va deixar cap possibilitat als seus contrincants. Intractables a la xarxa, el madrileny i el del Puerto de Santa Maria d'Andalusia van fer un partit sòlid oferint molt poques opcions als seus rivals.\nRàpid, efectiu en atac i precisos en els seus cops, Alejandro Galan i Juan LeBron aquest diumenge no hauran deixat lloc a dubtes i van guanyar la World Padel Tour Obert de Brussel·les gràcies a una victòria en dos sets: 6-3 / 6-3.\nEls espanyols consoliden així el lideratge al capdavant de la classificació i amb això segon títol consecutiu, envien un missatge molt clar a tots els seus aspirants: no tenen la intenció de renunciar al seu tron aviat!


Consells de seguretat sobre instal·lacions de gas - Nedgia | Clientes gas natural\nInici \_ Serveis de gas natural \_ Llar \_ Servei d’urgències, pensant en la teva seguretat\nPensant en la teva seguretat\nA Nedgia posem a la teva disposició un servei d’urgències les 24 hores, els 365 dies de l’any.\nAquest servei cobreix les operacions necessàries per eliminar o reduir qualsevol risc i normalitzar el subministrament de gas.\nTelèfon gratuït 900 750 750\nTruca’ns si perceps que hi pot haver algun risc causat pel gas natural o observis anomalies en el subministrament, com ara pressió alta o baixa o falta de gas.\nEls especialistes de Nedgia classificaran la incidència en funció del risc o de la gravetat i t’indicaran per telèfon com has d’actuar. Si el problema no es pot resoldre per telèfon, t’enviaran el personal especialitzat de Nedgia per eliminar els riscos.\nEl servei d’atenció d’urgències no cobreix la reparació de la instal·lació de gas a partir de la clau de connexió de servei de l’edifici, llevat que aquesta instal·lació sigui propietat de Nedgia.\nRecorda que a les àrees comunes de l’edifici és el propietari, o qui el representi, el que se n’ha de responsabilitzar de la conservació i el manteniment. A l’interior de l’habitatge has de mantenir la instal·lació en perfecte estat i fer-ne un ús adequat.\nÚs segur del gas natural\nCom actuar si fa olor de gas


Apol·lo i Dafne, de Bernini | El Fil de les Clàssiques\n← Artis aenigma Aenigma →\n34 thoughts on “Apol·lo i Dafne, de Bernini”\nSara Perez 8 març 2008 at 16:41\nOhhhh margalida!! que maca que és aquesta estatua, m’agrada molt. Buenu casi totes les obres de Bernini, la veritat ho fa molt bé.\nRaquel Martos 9 març 2008 at 11:20\nm’agradaa el video, i m’encanta l’escultura.\nBernini, s’ha lluit.\n>Berta 9 març 2008 at 16:01\napol·lo i Dafne, una obra amb gran expressió. ens ha entrat al últim examen d’història de l’art!\nAlicia 10 març 2008 at 19:27\nsisi a l’últim examen d’història de l’art l’haviem d’estudiar, i al final no ens va entrar!..\nm’encanta, tota ella en si i la història que l’envolta.\nandrea gonzalez 11 març 2008 at 19:38\nEn Bernini era un mestre, però s’ha de reconeixer que pobre no estava gaire bé, allò que diu el video que se li va apareixer una angel..sospitós, no?\nJoana 13 març 2008 at 13:51\nJust avui a història de l’art hem fet Eros i Psique una escultura també sobre l’amor una mica més eròtica que aquesta!!!\nVeien que comenten molts futurs historiadors de l’art recomano que la busquin i la vegin perquè aquella si que és digne de veure!\nVerónica Vega 13 març 2008 at 15:09\nTrobo que el video està molt bé i l’obra m’encanta, és molt bonica.\nAlba 17 abril 2008 at 12:41\nL’obra d’Apol·lo i Dafne es maquissima, segur que veure-la en directe deu impressionar!!\nLes escultures de Bernini estan molt ben fetes, m’agraden els detalls pq els fa molt bé.\nSara Rodero 17 febrer 2009 at 22:01\nLida, estava buscan una cosa sobre el quadre de Apol·lo i Dafne al google i m’ha sortit el teu blog, i de pas comento:)\nMaria Salat 1 febrer 2010 at 11:17\nL’escultura d’Apol·lo i Dafne de Bernini és barroca. Fa servir temes mitològics, cosa que era molt corrent al SXVII, era de caràcter detallista on les cares expressaven molt els sentiments, i el cos tenia un moviment que gairebé es veu. És una escultura molt bonica.\nBet Rosell 1 febrer 2010 at 11:19\nAquesta escultura m’encanta, ja la hem vist a socials i el detall amb el que esta feta és impressionant!\nen aquest enllaç hi ha l’article recent amb les nostres versions de la historia:\nAnna Jimenez 24 novembre 2010 at 19:24\nla veritat totes les obres de Bernini estan super bé !\nEstefania 25 novembre 2010 at 14:20\nAquet mite m’encanta es un dels meus favorits:D crec es imprecionat lo que fa el noi per ella pero tambe pobret que ella mai l’ estimara !\nFatima el Hanini 25 novembre 2010 at 14:24\nLa història d’ apol·lo i Dfane es una de les hitories de mites més boniques i amb un final trist.\nLes obres de Bernini són unes obres molt interssants i boniques.\nfatima El azouan 26 novembre 2010 at 14:21\nAquest escultura de Bernini son unes de les millors obres i meravelles que hi ha.\nL’any passat en classe de socials la vam estudiar amb mes caritat inclús ens va sortir en l’examen.\nRubén Florencio 30 novembre 2010 at 16:26\nAquesta obra és impressionant , expressa a la perfecció el sentiment que tenia Apol·lo, (causat per la fletxa llençada per Cúpido)i el patiment de Dafne per voler escapar-se del déu.\nBernini ha sapigut plasmar el que calia.\nOriol López 30 novembre 2010 at 16:48\nQuina gran obra d’art! Representa el mite a la perfecció. Llàstima que el mite no té un final feliç, però possiblement és el que passa amb més freqüència a la realitat.\nSílvia Espinach García 30 novembre 2010 at 16:57\nL’escultura de Bernini de Dafne i Apol·lo no l’ha coneixia, però, quan vaig ésser a Roma vaig poder contemplar l’Èxtasi de Santa Teresa. Aquesta em recorda força al mite, perquè hi apareix el mateix símbol. La fletxa d’or, amb una punta afilada i lloent, la fletxa que al mantenir contacte amb el cos, esdevé amor pur.\nPatricia 1 desembre 2010 at 13:55\nAques mite es precios. M’ha agradat molt, crec que es un dels millors mites que llegit. Es molt bonic, pero a l’hora una mica trist.\nAnna Jimenez 2 desembre 2010 at 14:15\nL’historia es un a mica trista, però es preciosa!\nHady Camara 2 desembre 2010 at 14:52\nL’escultura es preciosa , i en veure-la nomes a ull es pot observar que hi ha una precisió enorme , i es súper delicada, m’agrada molt!\nVictor :) 10 febrer 2011 at 14:27\nSento comentar tan tard això, peró estava molt enfeinat amb el treball “Viatgem a Roma” jejejeje.\nCrec que aquesta història, és preciosa. Bueno, no nomès aquesta història, sinó totes les històries de Bernini.\nVale Lida 😀\nSonia Seve 23 febrer 2011 at 13:29\nLa història d’Apol·lo i Dafne es una de les histories que més m’ha agradat, es mol maca i esta molt be 🙂\nGeorgina Tur 23 febrer 2011 at 13:30\nLa història com diu l’Anna és mol trista, però crec que Dafne és molt forta i ha fet bé convertint-se en arbre per rebutjar l’amor que li dona Apol·lo.\nApol·lo és un obssesiu, ja que li van disparar la fletxa de l’amor.\nSonia Seve 6 juny 2011 at 16:21\nla historia m’ha agradat mol!\nHe trobat una escultura feta per Bernini que esta exposada a la “Galleria Borghese”\nirina 8 juny 2012 at 15:51\nHe estat a Florencia on hi ha unes escultures molt xules de Bernini, aquesta però no l’he vista, és molt bonica. Daphne es va convertir en llauré per rebutjar l’amor que li dona Apol·lo.\nAndrea Balart 8 juny 2012 at 18:01\nSalve! Conec molt bés la història de apol.lo i daphne ja que he estat a Florencia i ens van explicar aquesta història ,tot i que no vem veure l’escultura. Apol.lo estava enamorat de Daphne perquè Cúpido li va lleçar la fletxa de l’amor a aquest ja que tots dos eren rivals. Daphne va ser perseguida per l’enamorat apol.lo fins que el pare d’ella la va convertir en llaurer.\nyussuf 8 gener 2013 at 12:03\nSalve! Jo també sé com anava més o menys la historia de Apol.lo i Dafne,se que Apol.lo es creia superior a cupido, llavors cupido es va enfadar molt i li va tirar una fletxa sense que se n’adonés per que s’enamores de Dafne. Dafne no es portava molt bé amb Apo.lo, i ell (Apol.lo) no va soportar la forza de la fletxa i es va enamorar de Dafne rapidament i ell rapidament va acudir a ella per demanar-li matrimoni però ella rapdament li va dir que no sentia atracció per ell i que no es volia casar amb ell, però Apol.lo no es va donar per vençut quan ella li va dir aixó.Ell la va seguir acosant i ella amb por va acudir al seu pare amb el qual estava enfadada per alguna cosa però el seu pare sense pensar-ho va acudir a ajudarla i per tal de que no la veies la va convertir en un arbre i Apol.lo al veure-la convertida en arbre va pasar el seus dies al costat d’aquell arbre.\nyussuf 8 gener 2013 at 12:20\nPD:Exactament l’arbre es el llaure\nMargalida Capellà Soler Post author 8 gener 2013 at 13:45\nVoldràs dir el llorer o el llor!\nania 27 abril 2014 at 12:33\nPingback: Referents de la nimfa Dafne | Aracne fila i fila\nMargalida Capellà Soler Post author 27 gener 2016 at 15:48


Olor de tancat – Llegir en cas d'incendi\n'El caso del mayordomo asesinado', de Marco Malvaldi, és una novel·la negra plena d'originalitat i humor\nPublicat per\tLlegir en cas d’incendi\t10/03/2015\nL’èxit de la novel·la negra ha propiciat que en els últims anys hàgim assistit a molts excessos en el gènere. En aquest context s’agraeix la ironia amb la qual Marco Malvaldi (Pisa, 1974) s’acosta al gènere, recollint tòpics i llocs comuns i elaborant narracions molt personals i divertides que poden desconcertar més d’un. El títol original d’aquest llibre és Odore di chiuso i ignoro perquè l’editorial Destino l’ha canviat en castellà per un altre de més convencional i pot ser que més comercial (El caso del mayordomo asesinado) amb el qual ja sabem, d’entrada, que hi haurà un inevitable crim i que la víctima és el majordom.\nEn aquest cas l’autor ens condueix a una època emblemàtica, els últims anys del segle XIX, i a una mansió típica de la decadent noblesa italiana d’aquells anys, a la Maremma toscana. Un mosaic de curiosos personatges descrits amb humor i de vegades fins i tot amb sarcasme envolta al comte Bonaiutti: familiars, amics, criats. Com és natural, al cap de setmana a què succeeix tot hi ha batuda de caça i tiberi abundant.\nEntre tots aquests personatges destaca un de real, recreat per l’autor: Pellegrino Artusi, que va ser empresari i escriptor de La Scienza in cucina e l’arte di bene mangiare. Artusi és poc conegut entre nosaltres però al seu poble natal, Forlimpopoli, se celebra des de 1997 un interessant i original festival dedicat a la seva figura i a l’art culinari. Malvaldi s’erigeix a Artusi en el veritable protagonista del relat. Els personatges es parlen a l’encotillat estil vuitcentista de l’època, de manera tòpica i redundant i evidencien aquesta olor de resclosit del títol original.\nUtilitzant les convencions del gènere Malvaldi ens ofereix una altra mostra de la seva originalitat i del seu humor, una paròdia intel·ligent de tantes històries amb crims, sospitosos, misteris i escenaris gòtics. I de tant en tant es dirigeix de forma directa als lectors en un estil que sembla, només sembla, improvisat i simple. Un respir molt necessari entre tanta novel·la negra convencional i oportunista.\nMort entre línies, Donna Leon (Edicions 62/Seix Barral).\nEdiciones DestinoItàliaJúlia CostaLiteratura italianaMarco MalvaldiNovel·la negraNovel·la negra italiana


Syd Barrett - Biblioteca Virtual\nSovint la música es veu entorpida per tot allò extern que sabem d’ella. Si un escriptor s’ha suïcidat, creiem veure en cada línia un presagi. Si un artista és un assassí veiem la seva energia fosca a cada oculta a la seva obra. Si un músic té problemes mentals considerem que les seves muses són estrambòtiques i la seva obra ja ocupa un espai singular més enllà de les persones normals. Són prejudicis, però és molt difícil eliminar-nos. El món ens rodeja, i reaccionem.\nMolts prejudicis (sovint favorables) s’ajunten a la música de Syd Barrett. Membre fundador de Pink Floyd, autor d’una dotzena de cançons estranyes, plenes d’imaginació, arrossega amb ell tots els estigmes i exageracions pròpies de l’artista maleït.\nNo sabem pràcticament res d’ell, del seu cap. Només tenim alguns detalls principals de la seva vida. Des d’adolescent va mostrar predisposició artística i quan li faltaven els diners, inventava: va fabricar el seu propi amplificador per fer sonar la guitarra elèctrica. Als 21 anys havia format Pink Floyd i havia composat, quasi integrament, el seu primer i últim disc amb la banda: The piper at the gates of dawn.\nAixí comença l’àlbum:\nLes cançons s’emmarcarien en una espècie de psicodèlia experimental progressiva. Però era una altra cosa. Pink Floyd sempre és una altra cosa. Les lletres són d’inspiració onírica, astronòmica i fantàstica: hi ha gats, espantaocells, gnomos, bicicletes. Hi ha, per exemple, aquesta escena raríssima, de dos amics flipant amb el gebre, amb unicorns... “Flaming”:\nHi ha una interpretació musicada d’una tirada de l’I Ching. Es diu Chapter 24:\nUn disc així no va deixar indiferent ningú. I Pink Floyd va començar a ser reclamat per tothom. Amb els concerts les dificultats van aparèixer. L’abús de les drogues i la malaltia mental van agafar pel coll ràpidament a Syd Barrett. Era incapaç de seguir les cançons. Enmig d’una peça es posava a tocar una altra. Ja no era un músic capaç de compartir la seva música en directe. Els dimonis interior l’havien bloquejat per l’exterior. Els membres de la banda van decidir substituir-lo per David Gilmour, l’amic que li havia ensenyat els seus primers acords. La vida de Pink Floyd va seguir com ja sabem, en una apoteosi de misteri i de bellesa com n’hi ha hagut poques al món de la música popular.\nPerò Syd Barrett ho va intentar encara un parell de vegades. Va publicar un parell de discos.\nAl 1969 presenta unes cançons noves a la discogràfica EMI que són produïdes per... David Gilmour! Es diu The Madcap Laughs. El disc és d’una austeritat radical: només la veu i la guitarra de Syd, una guitarra tan crua que se sent fins i tot la pua, com es nota aquí:\nL’últim disc de Syd Barrett és de 1970. El va produir i organitzar, com qui diu, David Gilmour, un cop més. Es diu Barrett, i encara que no té l’espontaneïtat de Malcap... està ple d’idees curioses, com aquest Baby Lemonade:\nDesprés hi ha hagut algunes recopilacions i alguns intents de\nAl 1975, Pink Floyd grava un disc conceptual recordant el seu amic. És Wish you were here, un dels cims estètics de la música popular. Tota una regressió afectiva pel membre fundador de la banda, a qui feia anys que no veien. Enmig d’un enregistrament, un home estrany va aparèixer per l’estudi. Tenia una mirada perduda. Ningú el coneixia, fins que Gilmour va dir el seu nom. Hi ha una foto d’aquell moment:\nHi ha un documental que ho explica:\nLa corda s’havia trencat. No hi havia res més a fer. 30 anys després Syd Barrett va morir a casa seva. Aquell va mateix any es va vendre i subhastar tot el que tenia: des de les cortines de l’habitació, als llibres i quadres. La casa també es va vendre. Els fans ho van adquirir tot, i no va quedar més que un grapat de cançons. Potser més del que quedarà de tots nosaltres.\nBehind the wall / Pink Floyd\nThe Division bell / Pink Floyd\nMore : music from the film / Pink Floyd\nThe Piper at the gates of dawn / Pink Floyd\nSyd Barrett a les Biblioteques\nPink Floyd a les Biblioteques\nSyd Barrett a la Viquipèdia\nPink Floyd a la Viquipèdia\nData de creació: 24/01/2020 Última actualització:\t24/01/2020


Niticias | Vinos Cavas Productos Frescos de Proximidad\nSubscriu-te per rebre regularment les notícies, novetats i esdeveniments de Agrícola Llorenç.\nL’Agrícola de Llorenç del Penedès recull de mans del President Pere Aragonès la distinció Placa President Macià\nL’acte d’entrega de la distinció va tenir lloc ahir dimarts 22 de març de 2022 després de dos ajornaments per la pandèmia. 23 de març de 2022. Xavier Coll, president de l’Agrícola i Secció de Crèdit de Llorenç del Penedès va recollir finalment la distinció Placa...\nL’Agrícola de Llorenç del Penedès, guardonada amb la distinció Placa President Macià\nEl Govern de la Generalitat li ha atorgat en reconeixement a l’esforç i exemple per mantenir i impulsar d’una manera rellevant l’activitat econòmica del nostre país. 12 de desembre de 2021. L’Agrícola i Secció de Crèdit de Llorenç del Penedès ha estat guardonada amb...\nFinalitza la verema 2021 després de 3 setmanes de collita molt intensos i sense incidències\nEl passat 15 de setembre va finalitzar la campanya de la verema 2021 a l'Agrícola de Llorenç del Penedès. han estat 3 setmanes molt intenses des de l'inici de la campanya el passat 25 d'agost. En xifres globals, s'han entrat més d'1 milió de quilos de raïm, en línia...\nL’Agrícola de Llorenç inicia una campanya de la verema que s’espera de gran qualitat\nAquesta setmana, l’Agrícola de Llorenç del Penedès ha iniciat la campanya de la verema 2021 amb una previsió inicial molt positiva. Es preveu una campanya amb un important baixada de producció, a causa de la baixa pluviometria dels darrers mesos que ha causat una...\nL’Agrícola de Llorenç novament premiada amb dues medalles al Concurs International Wine and Spirits Awards 2021\nEl Cava Culminant ha obtingut la Medalla d’Or i el Vi del Centenari 1920 una medalla de Plata. 16 de juliol de 2021. Els vins i caves de l’Agrícola i Secció de Crèdit de Llorenç del Penedés han obtingut nous reconeixements a nivell internacional. Concretament han...\nL’Agrícola de Llorenç renova la seva imatge corporativa després del centenari\nEn un tast molt especial i multitudinari amb els seus socis, es va presentar també la nova web i botiga online. 25 de juny de 2021. L'Agrícola de Llorenç va celebrar ahir la seva particular festa major després d'haver de suspendre la majoria d'actes del centenari...\nEl passat 10 d’agost, en el marc de la Festa Major de Llorenç del Penedès, l’Agrícola de Llorenç del Penedès va organitzar un dels actes principals dins de la celebració del seu Centenari, aplegant unes 150 persones a l’exterior del Celler Modernista. Hi havia fent el...\nUna medalla d’or i dues de plata a l’International Wine Awards 2020\nEls vins i caves de l’Agrícola i Secció de Crèdit de Llorenç del Penedés han obtingut nous reconeixements a nivell internacional. Concretament han aconseguit una medalla d’or i dues de plata a l’11a edició de l’International Wine Awards 2020, organitzat per Catavinum...\nL’acte inaugural dona el tret de sortida al Centenari del Celler de l’Agrícola i Secció de Crèdit de Llorenç del Penedès\nUnes 120 persones van assistir a l’acte d’inici del Centenari del Celler de l’Agrícola i Secció de Crèdit de Llorenç del Penedès, el divendres 31 de gener. Entre els assistents, s’hi comptaven autoritats, socis, representants de cooperatives de primer i segon grau,...\nLa venda de proximitat estâ regulada i permet identificar els pagesos catalans que venen ells mateixos els seus productes al públic, segons el Decret 24/2013.\nAgrícola de Llorenç de Penedès\nAquest web utilitza cookies pròpies i de tercers per al seu correcte funcionament i per a fins analítics.


on dt., 19/10/2021 - 08:33\nLluís Agustí parla sobre biblioteques públiques de nova generació al Forum Edita\non dj., 16/09/2021 - 10:49\nEl Forum Edita és una trobada de debat anual sobre els grans reptes, oportunitats i problemes del món del llibre i l’edició actual. Edita, que té lloc a la ciutat de Barcelona cada estiu i està organitzat pel Gremi d’Editors de Catalunya i la UPF Barcelona School of Management, enguany va tenir lloc els dies 6 i 7 de setembre.\nCada any el Forum Edita dedica una sessió al món de les biblioteques, enguany l’eix temàtic abordava «Les biblioteques de nova generació i el seu impacte a la vida urbana». Els convidats van ser Dirk Nijdam (director del Forum Groningen, Països Baixos), Knut Skansen (director de la Biblioteca Deichman d’Oslo, Noruega) i Lluís Agustí (professor de la Facultat). En el debat es va discutir sobre aquests grans equipaments bibliotecaris i la seva funció com a eina de regeneració urbana a partir dels exemples concrets recents de Groningen i Oslo.\nLlegeix més sobre Lluís Agustí parla sobre biblioteques públiques de nova generació al Forum Edita\nLluís Agustí, nomenat nou vocal al Patronat de la Biblioteca Nacional d’Espanya\non dc., 15/09/2021 - 11:00\nEl ministre de Cultura i Esports, Miquel Iceta, va nomenar el professor de la FIMA Lluís Agustí vocal per designació del Patronat de la Biblioteca Nacional d’Espanya el passat 6 de setembre. Juntament amb el professor Agustí han estat nomenats vocals Isabel Burdiel, Anna Caballé, Juan Pablo Villalobos, Lorenzo Silva i Ángel Gabilondo Pujol.\nLlegeix més sobre Lluís Agustí, nomenat nou vocal al Patronat de la Biblioteca Nacional d’Espanya\nMaria Jose Masanet, entrevistada a «La Vanguardia» FIMA dl., 30/11/2020 - 10:37\nLa professora de la FIMA Maria Jose Masanet ha estat entrevistada per la periodista Isabel Gómez Melenchón a l'article publicat per La Vanguardia «Televisión: la diversidad viene de serie». A l'article es mencionen diferents recerques portades a terme per les professores de la Facultat Maria Jose Masanet i Maddalena Fedele. Les recerques es centren en l'anàlisi de la representació dels personatges femenins i masculins a les sèries de televisió per a adolescents i, també, de les relacions amoroses i sexuals. Es destaca la pervivència d'estereotips i arquetips però, també, una tendència a la presentació de nous models més diversos. Per últim, es dedica un espai a l'estudi de la recepció, profunditzant en els significats que l'audiència dona a totes aquestes representacions.\nLlegeix més sobre Maria Jose Masanet, entrevistada a «La Vanguardia»\nXerrada de Maria Jose Masanet a Colòmbia sobre aprenentatge informal\non dl., 30/11/2020 - 10:19\nLa professora de la FIMA Maria Jose Masanet ha participat com a ponent convidada realitzant una masterclass a la «Maestría en Escrituras Audiovisuales» de la Universidad de Magdalena (Colòmbia). La sessió va tenir lloc el 28 de novembre de 2020, de manera virtual. La ponència de Maria Jose Masanet, titulada «Adolescentes, medios y culturas colaborativas: explorando las competencias transmedia y las estrategias de aprendizaje informal», s'ha centrat a explorar les pràctiques i usos mediàtics que fan els adolescents, i en destaca les competències transmèdia i estratègies d'aprenentatge que es desenvolupen en contextos informals. La xerrada buscava explorar els vincles entre el món de la comunicació i de l'educació i es focalitzava especialment en els usos i pràctiques dels adolescents.\nLlegeix més sobre Xerrada de Maria Jose Masanet a Colòmbia sobre aprenentatge informal\nSubscriu-te a professorat


DOCUMENTS MÉS PRESTATS 2008\nFICCIÓ CASTELLÀ ADULTS\nEl NIÑO CON EL PIJAMA DE RAYAS (John BOYLE)\nFICCIÓ VALENCIÀ ADULTS\nPANA NEGRA (Joan OLIVARES)\nVESPRES DE SANG (Joan OLIVARES)\nNO FICCIÓ CASTELLÀ ADULTS\nTrece rosas rojas (Carlos FONSECA)\nAnuario de turismo rural 2007\nEl laberinto de la felicidad (Àlex ROVIRA)\nNO FICCIÓ VALENCIÀ ADULTS\nSexualment (Núria ROCA)\nLa lectura i la vida (Emili TEIXIDOR)\nCuina x Solters: la cuina de mercat d'Ismael Prados\nEscola de pares (M. Jesús COMELLAS)\nComentari de texts (M. Josep CUENCA)\nPublicat per BP Montaverner a 12:00 Cap comentari:\nDurant les festes de Nadal la biblioteca obrirà els següents dies:\n22, 23, 29 i 30 de desembre pel matí i per la vesprada.\n5 gener pel matí.\nMés visibles (almenys des del carrer)\nUna atractiva retolació mostra, amb la imatge corporativa de les biblioteques públiques i el logotip de la nostra biblioteca, on som. Calia fer una bona senyalització ja que l'accés comú amb el Centre de Salut generava confusió. Ara, ben pocs podran dir que no saben on és la biblioteca.\nTots els que no ens ubicàveu o no conegueu l'espai us aninem a traspassar la porta per vore i comprovar el que oferim.\nTots i totes són benvinguts.\nPublicat per BP Montaverner a 14:47 Cap comentari:\nLa Biblioteca Pública de Montaverner enceta amb aquest bloc una nova eina de participació perquè els nostres usuaris presencials i virtuals, d'una banda, coneguen de primera mà les nostres activitats i les nostres inquietuds, i per un altre costat, i el més important, per poder interactuar i sentir-nos a prop d'ells. Volem conéixer i enriquir-nos amb les seues suggerències, les seues opinions i les seues crítiques.\nLa biblioteca ha de ser un espai social que oferisca serveis virtuals per a tots i entre tots. La biblioteca del present i del futur serà o no serà amb la complicitat dels nostres usuaris.\nTots junts hem d'eixir de la closca que ens envolta i fer-nos nostres les paraules del gran Woody Allen: M'interessa el futur perquè és el lloc on passaré la resta de la meva vida.\nPublicat per BP Montaverner a 23:22 Cap comentari:


L’Escola Baldiri Reixac del Parc Güell estrena patis | betevé\nEl centre ha dissenyat diversos racons de joc com alternatives a la pilota gràcies al retorn social de les entrades al Parc Güell\nAitana Molina | dijous, 27 de febrer del 2020, a les 10.36\nL’Escola Baldiri Reixac, inaugurada durant la Segona República, està d’estrena. Aquest centre, ubicat a l’interior del Parc Güell, ha transformat els patis: n’ha diversificat les opcions de joc i hi ha incorporat diferents racons per a totes les necessitats. Tot i que encara hi falta algun element, els alumnes ja han començat a experimentar amb les diferents propostes.\nAlternatives a la pilota\nEl pati de l’Escola Baldiri Reixac era de ciment amb dues pistes per jugar a futbol. Per això, van decidir dissenyar un espai que incorporés alternatives de joc. “La pista abans n’ocupava la major part i ara hi ha més activitats a fer i coses a fer”, explica Tomàs Barrachina, alumne de sisè del centre.\nEls nous usos de la zona d’esbarjo encara s’han de completar amb un espai de música, una zona de producció artística i una taula de ping-pong. Per la directora del centre, Sandra Martín, és important aquest canvi per seguir treballant en coeducació i donar múltiples alternatives de lleure als infants. “Volíem que cada alumne pogués escollir el que realment li feia il·lusió fer a l’hora del pati, que és la seva hora d’esbarjo, tant si és un moment tranquil, com anar a córrer”. El nou pati, d’aquesta escola plena d’història, també ha incorporat la instal·lació d’un biòtop per generar un ecosistema de flora i fauna, amb aquesta proposta l’escola tindrà un nou espai educatiu.\nTransformació marcada per la vegetació i les grades\nL’estudi Aquidos Arquitectes ha desenvolupat el projecte dels patis després de recollir les necessitats que s’havien detectat en un procés participatiu impulsat per l’escola amb alumnes, mestres i famílies. L’objectiu dels arquitectes era dibuixar els patis tenint en compte quines experiències pedagògiques i de lleure que el centre educatiu volia que es generessin i, a partir d’aquí, l’estudi va buscar les estratègies perquè això passés. Segons Oriol Marin, d’Aquidos, “s’ha valorat molt la vegetació, plantant màquies, aromàtiques, palmes i un biòtop. També, s’han treballat les grades i plataformes de fusta emmirallades amb les formes dels bancs de la plaça de la Natura del Parc Güell”.\nAquest mateix estudi d’arquitectes també ha treballat en l’Escola Mare Nostrum d’Horta i, en tots dos casos, han buscat els elements que podien facilitar la inclusió de tots els alumnes i disminuir la conflictivitat entre ells.\nEl nou disseny ha millorat la convivència\nEl disseny dels tres patis s’ha generat a partir de les aportacions d’alumnes, mestres, famílies i arquitectes. I tot i que fa poc que és una realitat, ja han començat a notar-se canvis en la forma de relacionar-se entre els alumnes a l’estona d’esbarjo. “N’estan encantats, tots els problemes que hi havia entre els alumnes, discussions, han baixat moltíssim. És com un pati com més tranquil, tothom està a diferents espais”, assegura la directora, Sandra Martí.\nUn projecte fruit del retorn del turisme\nLes obres dels patis van començar el mes de juny gràcies al retorn social de les entrades al Parc Güell i al Consorci d’Educació de Barcelona que ha permès aquesta transformació.\nTransformació del pati dels més petits i de l’hort\nL’espai infantil que abans era una terrassa diàfana ara incorpora vegetació, una tarima per a l’experimentació i s’hi col·locaran pissarres. Una altra zona on també s’ha intervingut és a l’espai on hi havia l’hort. Aquest era un lloc molt ombrívol que no permetia que les verdures creixessin i ara, s’ha convertit en un pati per a la relaxació i la lectura amb vegetació i hamaques.\nLa feina als patis no ha acabat, el dia 27 de març es farà un taller al centre juntament amb els arquitectes i la comunitat educativa per treballar el vímet que crearà una estructura d’accés al sorral infantil.\nUna tendència a l’alça a les escoles\nEls patis d’escola són del futbol i, generalment, dels nens. És el que va desprendre l’estudi d’Equal Saree i Ogilvy, que lluiten per canviar aquesta situació transformant l’espai dels patis de les escoles amb el projecte Equal Playgrounds. Cada cop són més els centres de Barcelona que ja han canviat els usos del pati o es troben en aquest procés de transformar-lo en clau de gènere. A l’Escola Baró de Viver han incorporat un rocòdrom. També han redefinit el pati altres centres com La Farigola del Clot o l’Escola Drassanes.\n— escoles — jocs — obres


Calonge i Sant Antoni invertirà més de 860.000 euros per la nova deixalleria • Ràdio Capital de l'Empordà\nnova deixalleria de calonge\nL’espai on està situada l'actual no permet que hi hagi un creixement, un fet a causa del canvi estratègic en el sistema de recollida de residus passant de la contenerització a la recollida porta a porta, fent necessari encara més espai per la revalorització de residus.\nL’Ajuntament de Calonge i Sant Antoni farà una nova deixalleria a la zona del Parc d’Activitats Econòmiques, el pressupost de la qual està fixat en 860.649,69 €. A la parcel·la, propietat del municipi i situada just al mig del polígon industrial, hi haurà una planta de transferència dedicada a gestionar de forma més adequada els residus. El projecte, encarregat a EP Enginyeria Grup 7, es durà a terme el 2022 i les obres tindran una durada aproximada de cinc mesos.\nLa deixalleria actual, construïda fa més de 20 anys, ha quedat obsoleta i no compleix les necessitats que té el municipi, amb una població censada d’11.331 habitants que durant la temporada turística arriba a les 50.000 persones, multiplicant per cinc la xifra habitual. L’espai en què està situada no permet que hi hagi un creixement, un fet a causa del canvi estratègic en el sistema de recollida de residus passant de la contenerització a la recollida porta a porta, fent necessari encara més espai per la revalorització de residus. L’Ajuntament de Calonge i Sant Antoni disposa d’una parcel·la, amb qualificació urbanística d’equipaments totalment compatible urbanísticament per ubicar-hi la nova deixalleria, que se situarà al carrer de la Verema, dins el polígon industrial d’activitats econòmiques. Així doncs, la nova deixalleria quedarà ubicada a menys de 500 metres del centre històric de Calonge i estratègicament just a l’entrada del municipi, amb la qual cosa qualsevol usuari que vulgui agafar la variant en direcció Girona, Barcelona o Palafrugell, només s’haurà de desviar 200 metres per trobar-la.\nLa superfície total de la parcel·la de la nova deixalleria és aproximadament de 3.064 m². De tipus mitjana, consistirà bàsicament en un circuit apte per a la circulació dels vehicles a dos nivells, un nivell inferior on se situaran la zona de serveis i la zona de contenidors –formada per 14 boxes- i un nivell superior on es troba el moll de descàrrega i el vial distribuïdor de les diferents àrees de descàrrega. També s’ha previst una àrea de maniobra per facilitar la tasca dels camions; la construcció de diferents magatzems –alguns, coberts-; espai per a l’emmagatzematge de RAEE; per dur a terme operacions de Reutilització i de Preparació per a la Reutilització; edificacions com l’oficina, vestidors i serveis sanitaris; una instal·lació solar fotovoltaica per autoconsum; la col·locació de paviment impermeable i cubetes de seguretat; tancada perimetralment mitjançant una tanca o mur amb una zona enjardinada amb vegetació i arbres per tal de reduir l’impacte visual; i les corresponents xarxes elèctriques, abastament d’aigua, telefonia i senyal d’internet, xarxa de sanejament i drenatge. Totes les operacions s’efectuaran sota les condicions de seguretat adients.\nLes obres de a la nova deixalleria de Calonge i Sant Antoni consistiran en: moviment de terres; fonamentació i murs de contenció; drenatge (àrea de camions, d’accés i serveis, de les rampes d’accés i descens, edificacions); pavimentació (nivell superior i zona d’entrada, rampes i descàrrega, zona de contenidors, de magatzem i coberts, d’oficines exteriors i d’aparcament, d’oficines interiors); tancaments (exterior, edifici de serveis, cobert); instal·lació d’aigua i boques de rec; de sanejament; contra-incendis; elèctrica, il·luminació i telefonia. El pressupost previst per l’Ajuntament és de 706.525,03 € per la deixalleria i 154.124,66 € per la planta de transferència.\nArticle anteriorShawn Mendes i Camila Cabello anuncien la seva ruptura\nArticle següentSopa de Cabra estrena nova versió d”El boig de la ciutat’ amb Alfred García, Ramon Mirabet i Álvaro Soler


Unió Demòcrata Cristiana (Països Baixos) - Viquipèdia, l'enciclopèdia lliure\nUnió Demòcrata Cristiana (Països Baixos)\nUnió Demòcrata Cristiana (neerlandès Christelijk-Democratische Unie, CDU) fou un partit polític neerlandès creat el 1926 de la unió del Partit Social Cristià, el Partit Demòcrata Cristià i la Lliga dels Cristians Socialistes. A les eleccions legislatives neerlandeses de 1929, que va augmentar a dos a les eleccions de 1937. El partit sempre va estar a l'oposició.\nEl seu ideari es basava en el del teòleg Karl Barth i cercava una societat justa basada en normes bíbliques. Estava lligada a una de les Esglésies Reformades Neerlandeses (Gereformeerde Kerken in Hersteld Verband), que se'n va escindir a causa del seu pacifisme. El Sínode de les Esglésies Reformades va decretar aleshores mesures disciplinàries contra els fidels que eren membres del partit.\nDesprés de la Segona Guerra Mundial el partit es va unir als socialdemòcrates per a formar el Partij van de Arbeid. Durant els anys 1950 molts dels seus membres s'uniren al pacifista Partit Socialista Pacifista.\nObtingut de «https://ca.wikipedia.org/w/index.php?title=Unió_Demòcrata_Cristiana_(Països_Baixos)&oldid=17556886»\nPartits polítics dels Països Baixos\nLa pàgina va ser modificada per darrera vegada el 3 oct 2016 a les 01:04.


La música de cambra conquistarà Godella del 6 al 16 de juliol – Compromís per Godella\nPublicat el 6 Juliol 2017 en Música, Regidoria de Cultura\nGodella es converteix durant els propers dies en la capital de la Música de Cambra amb una nova edició del Festival Internacional Residències de Música de Cambra. Del 6 al 16 de juliol, més de 30 artistes convidats, nacionals i internacionals, oferiran els seus repertoris en set concerts diferents. Músics de la talla del Brodsky Quartet, l’Elan Quintet, Juan Carlos Garvayo, Joseph-Marice Weder, Joan Enric Lluna o Higinio Arrué, entre d’altres, formen part del cartell.\nPer últim, demane la col·laboració de la ciutadania i les empreses per a que facen de mecenatge d’iniciatives com estes que no poden sobreviure només de les ajudes de les institucions.\nEl Festival Residències de Música de Cambra t’ofereix la possibilitat de viure la música en estat pur i de molt a prop. Pots conviure amb els artistes, escoltar-los interpretant magnífica música i, a més, els pots sentir parlant, assajant, reflexionant sobre la música i sobre les seues vivències. En aquesta edició ho pots fer amb el Brodsky Quartet, l’Elan Quintet, Joseph-Maurice Weder, Paul Barker i altres magnífics músics que vindran a Godella. Comprovareu que la música de cambra es l’experiència més intensa que es pot viure.\nEls pressupostos actuals dedicats a cultura no ens fan fàcil la tasca d’organitzar un festival com aquest, però estem convençuts de que la música ha de continuar sonant perquè és “l’aliment de l’ànima”.\nArxivat en: Música, Regidoria de Cultura\n← Els beneficiaris de «La Dipu te beca» comencen les seues pràctiques en l’Ajuntament de Godella\nS’aprova una moció per demanar un finançament just i reformar el sistema d’inversions de l’Estat →


La xarxa necessita noves formes de computació per al futur de l’internet de les coses – Internet Girona\nLa xarxa necessita noves formes de computació per al futur de l'internet de les coses\nHome | Blog de notícies | La xarxa necessita noves formes de computació per al futur de l’internet de les coses\nLa xarxa necessita noves formes de computació per al futur de l’internet de les coses\nEl 1969 , la connexió entre quatre ordinadors va donar lloc internet. Durant anys , només serien dispositius d’aquest tipus els que podrien accedir al sistema de comunicació . Actualment , però, als PC se’ls han sumat smartphones, tauletes i , fins i tot, torradores , gràcies a l’expansió de l’internet de les coses . I la tendència és a l’alça . Segons el director de Cisco Espanya, José Manuel Petisco , ” a dia d’avui , ja hi ha més de 10.000 milions de dispositius connectats a internet” , una xifra que creixerà “fins als 50.000 milions el 2020 , els quals seran cada vegada més intel · ligents” .\nLes estimacions de Petisco van tenir lloc durant l’esdeveniment Cisco Connect 2014 celebrat a la setmana passada a Madrid ( Espanya ) . En aquest context , la responsable de comunicació de la companyia a Llatinoamèrica , Ileana Rivera , va explicar que cada persona posseirà una mitjana de set dispositius connectats a la xarxa per 2018 . Als comuns a Mòbils s’anirien sumant els portables , com les polseres de seguiment l’exercici i els rellotges intel · ligents , i el mateix internet de les coses .\nRivera explica : “Ja és possible que el teu cotxe sàpiga que té una avaria abans que tu , i avisi al mecànic perquè vingui a buscar abans que et deixi tirat” . Per Petisco , aquesta és un dels avantatges de ” connectar el que encara no està connectat” . En termes econòmics l’expert calcula que l’aprofitament d’aquest creixent flux d’informació entre dispositius i persones que ofereix l’internet de les coses pot arribar a generar 14,5 bilions d’euros en els propers anys .\nPerò perquè aquest futur hiperconnectat funcioni en temps real de forma segura, les empreses d’IT han d’actualitzar i desenvolupar nous models de negoci . El director de Col · laboració de Cisco , Antonio Conde, considera que internet “ha d’estar recolzat en una infraestructura tecnològica que ho permeti ” . Com a exemple , explica : “La informació relativa al sensor de col · lisió del meu cotxe” ha de ser ” prioritària” . La sensibilitat d’aquest tipus d’informació requereix que la seva transmissió tingui lloc en temps real i sense marge d’error , ja que d’això dependria que el cotxe freni a temps per salvar els viatgers d’un accident .\nAlliberar al núvol\nPer fer front a aquesta nova necessitat , la companyia ha presentat un nou model de computació , el fog computing . Aquest sistema està especialment pensat per adaptar-se al internet de les coses . Per a això, proposa allotjar part del programari en els propis dispositius intel · ligents , en comptes de fer-ho en el núvol directament com passaria amb el cloud computing . Així s’allibera la xarxa de part de la feina perquè la informació que viatja entre els objectes connectats vagi més ràpid i pugui aconseguir funcionar a temps real .\nDurant l’esdeveniment es va poder veure un exemple pràctic de com funcionaria el fog computing en la gestió d’una smart city en què milers de sensors estan disposats al llarg de tots els carrers i carreteres , per controlar la temperatura o el flux de cotxes . Al seu torn aquests sensors estarien connectats als cotxes , per indicar possibles obstacles o advertències , i als senyals de trànsit , perquè s’adaptin a les condicions i alertin a tothom .\n” Normalment , aquests sensors estan equipats per comunicar ràpidament, però ho fan a través del cloud , és a dir , han de processar la informació in situ i enviar al núvol per després tornar la informació als vehicles i conductors” , explica un tècnic de Cisco durant la demostració . No obstant això , aquesta replicació és poc eficaç , i si, per exemple , bolqués un camió o un cotxe frenés sobtadament , les mil · lèsimes de segon de transmissió de dades als servidors centrals podrien suposar una catàstrofe . Amb el fog computing , són els mateixos sensors de la carretera els que allotgen el programari que analitza les dades de manera que podrien enviar directament l’avís al vehicle en perill , sense la necessitat de passar pel núvol i tornar.\n“Les relacions entre les persones , i entre les persones i les coses canviaran ” , pronostica Comte . Si el 2020 hi haurà 50.000 dispositius connectats a la xarxa i el 90 % dels serveis d’IT estaran allotjats en el núvol , serà necessari el desenvolupament de nous sistemes que assegurin el correcte trànsit de la informació més sensible . L’enginyer de sistemes de la companyia de seguretat informàtica Sourcefire ( recent adquisició de Cisco ) , David Fuertes , alerta que per assegurar la viabilitat a llarg termini d’aquesta dependència d’internet , cal que “la seguretat s’adapti també als canvis ” .


eduard.cat: El projecte 10^100\nEl projecte 10^100\nSi ahir us vaig parlar de la proposta del Blog Action Day, avui us presento el Projecte 10100. Es tracta d’una iniciativa enmarcarda dins el 10è aniversari de Google i consisteix en un concurs d’idees per “canviar el món i ajudar al major nombre de persones possible”.“Si tienes una idea que crees que puede ayudar a alguien, queremos escucharla. Buscamos ideas que ayuden a la mayor cantidad de gente posible, sea cómo sea, y nosotros nos encargaremos de financiarlas para llevarlas a la práctica. Puedes enviar tus ideas y votar las ideas de otras personas. Una junta de expertos realizará la selección final de ideas.Buena suerte y que gane el que más ayude”.Sembla una iniciativa curiosa, teniu temps fins al 20 d’octubre per participar-hi.M’ha sobtat però, que a l’apartat de finalitat del projecte, amb lletres molt grosses s’hi pugui llegir: “ayudar beneficia tanto al que ayuda como al que recibe la ayuda”, afirmant que molts estudis reflexen que ajudant als altres obtenim felicitat. No dubto en absolut que això sigui cert (de fet puc corroborar-ho), però em pregunto si no s’està transmetent la idea que cal ajudar d’una forma egoista, per augmentar la nostra pròpia felicitat i no la de les persones a qui ajudem.Existeix l’altruisme? O en realitat només actuem sempre de manera egoista?Tota aquesta reflexió probablement ve perquè fa poc he llegit Els beneficis de l’altruisme del Dalai Lama, del que intentaré fer una ressenya quan tingui temps. Publicat per l'\nGran pregunta. Tinc amics i algun familiar que han anat a ajudar i no ho han passat massa bé. Alguns han tornat molt tocats. D'altres decepcionats per la gent que han anat a ajudar. No sempre ajudar et suposa un benefici, i no sempre t'ho passes bé, i ho pots arribar a passar malament. Però malgrat això continuen ajudant. Per tant, o són altruistes o són masoquistes, però egoistes ho dubto.\n1 d’octubre de 2008 a les 13:23\nedu, jo crec que tal i com estan les coses l'ajuda (surti o no de l'egoisme) és bona. el cas és que, com dius, com a punt de partida potser no és molt encertat. però penso que ara per ara tan li fa, el món no està preparat encara per a fer les coses únicament pels altres. des d'aquest punt de vista, em sembla fins i tot bo que es faci arribar la idea que ajudant seras feliç. no hauria de ser així, però en tot cas és així com arriba.\n1 d’octubre de 2008 a les 14:51\nPossiblement tots esperem alguna cosa "a canvi", ni que sigui, com dius, sentir-nos millor. En qualsevol cas, no crec que ningú es dediqui a fer coses pels altres pensant només en el benefici propi, i no en el suport que ofereix a l'altre.\n1 d’octubre de 2008 a les 15:40\nDoncs a mi em sembla un bon missatge, potser perquè l'entenc des del punt de vista que una acció d'ajuda retroalimenta als dos que participen. Jo sempre explico als meus fills que la diversitat, la integració i la tolerància (per esmentar-ne algunes) no són actituds "caritatives", perquè ells també se'n beneficien i s'enriqueixen en aquesta coiuntura. Cal ensenyar a ajudar mentre t'obres a aprendre de la situació.\n1 d’octubre de 2008 a les 17:14\nTot el que fem per els altres ens retorna a nosaltres en algun moment perquè si millorem la vida d´altres, a la llarga sortirem tot plegats beneficiats. No crec que actuem per egoïsme però s´ha de reconèixer que qualsevol bona acció que fem sempre ens farà sentir millor o pitjor però mai ens deixarà indiferents. A la llarga qualsevol cosa que fem per ajudar a algú ens ajudarà a replantejar-nos les coses d´una altra manera i a conèixer altres realitats.\n1 d’octubre de 2008 a les 18:10\nCarai ja veig que a grans preguntes, grans respostes! És que tinc uns lectors que no me'ls mereixo :)Així resumint, us diré que jo si crec en l'altruïsme. L'he vist i experimentat. I com en Miki, crec que encara que hi hagi qui ajudi pensant en el seu propi benefici, ara per ara qualsevol ajuda és bona.Algunes de les vostres reflexions m'han donat idees per un nou post!Gràcies!\n2 d’octubre de 2008 a les 17:29\nL'Índia a debat\nQuan Vishnu baixa a la terra\nResultats del Blog Action Day 2008\nHacesfalta i les experiències de voluntariat\nEls Premis Nobel Alternatius\nLa pobresa - Blog Action Day\nEls beneficis de l'altruisme\nGirona s'omple de bloggers\nLa maledicció de ser nena (III)\nSi l'Einstein ho diu...\nShanti Bhavan, la Casa de la Pau\nUna força més poderosa que la violència


Decret de 24 de novembre de 2016, pel qual es reconeix la modificació dels articles 2 i 11 dels Estatuts de l’Associació d’Amics del Camí de Sant Jaume del Camp de Tarragona\nde 24 de novembre de 2016, pel qual es reconeix la modificació dels articles 2 i 11 dels Estatuts de l’Associació d’Amics del Camí de Sant Jaume del Camp de Tarragona\nVista la petició feta per la secretària de l’Associació d’Amics del Camí de Sant Jaume del Camp de Tarragona, Sra. Carmen Riu Ferrando, amb data de 14 de novembre de 2016, en què comunica que l’Assemblea General de la susdita associació, en la reunió de 21 d’octubre proppassat, va aprovar per unanimitat la reforma dels articles 2 i 11 dels Estatuts, que afecten al canvi de domicili social i al nombre de components de la Junta Directiva,\nPel present decret, en compliment de l’article 21 dels Estatuts, dono el meu reconeixement a la proposta de modificació presentada, que queda redactada tal com segueix:\n«Article 2. Domicili social i signes identificatius\n»L’Associació té el seu domicili social a la Parròquia de Sant Joan Baptista de la ciutat de Tarragona. L’Assemblea General podrà determinar el canvi de domicili dintre del territori de la diòcesi, el qual es comunicarà a l’Ordinari del lloc. Els signes identificatius de l’Associació seran els que aprovi l’Assemblea General. També seran responsabilitat de l’Assemblea General les possibles modificacions d’aquests.\n»Article 11. Junta Directiva\n»La Junta Directiva és l’òrgan executiu de l’Associació i està integrada pel president, un o dos vicepresidents, secretari, tresorer i per un nombre màxim de set vocals. Els membres que integren la Junta Directiva són triats per a un període de 4 anys i poden ser reelegits indefinidament.»


El centenari Sortidor és un lloc emblemàtic de la plaça homònima, una placeta entre canalla i d'exòtic refinament que recorda alguna plaça bohèmia de París, si no fos per l'absència de clochards. Aquest monument, que encara conserva la seva portalada modernista original del 1908, les seves taules de marbre i cadires de fusta i que quan no existien neveres venia gel, va ser també famós pels seus vermuts.\nLes seves hamburgueses potser no són les més gurmet, però són pioners en la introducció de l'hamburguesa americana a Barcelona. Us recomanem qualsevol dels seus deliciosos excessos de carn, ou, ceba, bacon i cheddar groc. I el lloc, que coi, amb la seva pinta a mig camí entre dinner i bar manolo és encantador.\nLa Tieta és amb prou feines una barra de marbre farcida de bons vins, ampolles de vermut i un d'aquells llocs on tiren bé la canya, a més amb una terrassa encantadora. A la carta de vins no hi trobareu res clàssic, s'enamoren d'un vi mallorquí i la setmana següent perden el cap per un vi gallec. Aquest bon fer l'encomanen també al menjar; sense fer experiments estranys però amb creativitat, preparen cuina bona de tota la vida ben fet. Aneu-hi amb el morro a punt sempre per tastar coses bones: com per exemple, brou i broqueta –tassa de brou i una broqueta amb la carn d'olla!– o un verat escabetxat amb cítrics, així com conserves de les bones. Deixeu-vos sorprendre per platillos com la vedella guisada amb torrò de xixona, o unes delicioses migas amb sobrassada i brie. També disposen de còctels clàssics però fets amb solvència.\nEn Rafel treballa una pila d’hores al dia, gairebé setze, amb una sola pausa per fer una migdiada sagrada d’un quart d’hora. Al matí l’ajuden un cambrer i un cuiner, que fa els platillos i tapes que serveixen: mandonguilles, truita de patates, fricandó, ensalada russa... Menjar casolà ben parit. El local és acollidor i el mam i la teca són bons, sí, però aquí l’important, el que marca la diferència, és la bonhomia incomparable d’en Rafel.\nUn dels moments més emotius al Llopart va ser assistir a un partit del Barça. De sobte, el bar rònec de parets humides i clivellades s'amarava d'una eufòria de bengala. Gairebé no podia sentir la retransmissió del partit amb la cridòria. Cada cop que el Barça feia un gol, un client pujava sobre una taula i cridava per mitjà d'un altaveu qualsevol consigna que la parròquia repetia amb més força. Al Llopart és més fàcil que entenguin el vostre entusiasme per menjar erugues que l'afició a l'Espanyol.


Curses per Muntanya - Sa Milana Alaró\nLa secció de curses per muntanya és una de les senyes identificatives del nostre club.\nSa Milana tenyeix de blanc les curses per muntanya de les Illes Balears i d'altres indrets del món; i és que el nostre és el club balear de muntanya amb més corredors i un dels més nombrosos d'arreu de l'estat.\nLa filosofia del club és la d'apostar per l'esperit col·lectiu, respectar la muntanya i fomentar el nostre esport entre els més joves.\nSer Milana és formar part d'un gran esbart. I això es fa notar a les curses!\nSer corredor per muntanya a Sa Milana significa compartir la passió per aquest esport i per la natura amb molta gent, establir vincles d'amistat, aprofitar descomptes, gaudir d'activitats organitzades, entrenaments col·lectius, stages i esdeveniments socials de tota casta.\nTot això, permet a les milanes aprendre dels consells i experiències dels grans corredors veterans del nostre club i enriquir-se amb l'entusiasme dels més joves.\nRegularment, a Sa Milana organitzam activitats pel nostres socis i en relació a les curses per muntanya, podem destacar:\nSortida Milanera: Cada any, el club organitza una sortida col·lectiva a una cursa del continent. Ja hem anat a Cantàbria, Galícia, Pirineus o Alps, i ens esperen moltes altres aventures!\nStage Family and Run: Anualment, organitzam un stage d'un o dos dies amb activitats programades per a tota la família, que van des d'excursions, xerrades d'especialistes relacionades amb el nostre esport, sessions d'estiraments i entrenaments especialitzats pels corredors per muntanya.\nSopar a la fresca al Castell d'Alaró: Cada estiu, els corredors pujam al nostre niu en una jornada de germanor en la que podem gaudir d'un marc incomparable al voltant d'una taula. Això sí, després s'ha de baixar corrent!!\nSortides Grupals: Setmanalment, els corredors del nostre club organitzen sortides conjuntes per les muntanyes del nostre entorn.


Cebu Grand Hotel Cebu Filipines - Ofertes d'hotels amb els MILLORS DESCOMPTES EN LÍNIA AGODA\nCebu Capitol Complex, North Escario St., Ciutat de Cebu, Cebu, Filipines 6000 (Mostra el mapa)\nHo sentim, no hi ha habitacions disponibles al Cebu Grand Hotel per les dates escollides.\nEquipaments àrea de fumadorsascensorbar bar de la piscinabotigues a l'hotelbugaderiacafeteriacaixa forta casinocentre de negocis conserge discoteca/djequipaments per a persones amb discapacitatshabitació familiarinstal·lacions per a reunions i banquets lloguer de bicicletesrestaurant s'admeten animals de companyia saló servei d’habitació VIP servei de cangur servei de llançadoraservei d'habitacions servei d'habitacions 24 h transport hotel/aeroportvisites turístiques Zones públiques amb Wi-Fi\nRenovat l'any 2010, el Cebu Grand Hotel garanteix els seus hostes una estada plaentera a Cebu tant per negocis com per oci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Hospital Cebu, Museu i Biblioteca Memorial Rizal, Consolat de Canadà. El Cebu Grand Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. 100 habitacions que es distribueixen sobre 7 plantes ofereixen una càlida i plaentera escapada i comoditats modernes com mini bar, plat de dutxa, balcó/terrassa, connexió sense fils a internet (cortesia), empolles d'aigua de cortesia. Durant el dia podeu gaudir de l'atmòsfera relaxant de piscina exterior. Sigui quin sigui el motiu del seu viatge, Cebu Grand Hotel és una selecció idònia per a la vostra estada a Cebu.\nLlegiu tots 504 comentaris


David García: ‘El 95% de les peces d’un BMW i un MINI són reciclables’ | Tots21 | Notícies de Tarragona, Reus, Tarragonés i Baix Camp\nDavid García: ‘El 95% de les peces d’un BMW i un MINI són reciclables’\nDavid García és el gerent des de fa dos anys d’Oliva Motor Les Gavarres. Foto: Mayo Lorda\nEl gerent d’Oliva Motor afirma que en cinc o deu anys la majoria de vehicles seran elèctrics\nDavid García és el gerent des de fa dos anys d’Oliva Motor Les Gavarres, concessionari oficial de BMW, MINI i BMW Motorrad. Porta 25 anys en el món de l’automoció, també va ser consultor en el propi sector. Li segueix sorprenent el potencial de les marques per les que treballa, la seva fiabilitat, el seu caràcter avantguardista: ‘Sorprèn més des de dins que des de fora’, afirma. García ha concedit aquesta entrevista a Tots21.\nParlar de BMW i MINI és parlar de marques molt consolidades, també al Camp de Tarragona?\nEfectivament, no només la marca, sinó el propi grup i el concessionari. A Oliva Motor aportem el plus especial, es tracta d’un grup molt consolidat a la província de Tarragona, amb les marques Peugeot, Citroën i Honda, amb uns volumns de venda molt importants i un prestigi exquisit entre els fabricants en totes les marques, i BMW és la joia de la corona, és la marca Premium que sempre dona un plus especial.\nEl Grup Oliva Motor ha crescut molt les darreres dècades ampliant mercat i marques.\nDe fet, estem també a la província de Girona, on cada cop aprofitem més les sinèrgies entre els dos concessionaris. Quant a BMW, som dels que més venem en tota la Mediterrània, a Espanya.\nCom veu el futur del cotxe elèctric a Europa?\nCada cop el veig més pròxim. Fa deu anys que diem que dintre de cinc anys tots els cotxes seran elèctrics i això mai arriba. Ara bé, els darrers dos anys s’està produint una acceleració molt important, molt empesa pel sector públic. A més, els fabricants han fet els deures. La pràctica totalitat de la inversió en investigació i desenvolupament que fan els fabricants està destinada al cotxe elèctric. Per tant, veig que serà una opció majoritària. La pregunta del milió no és si ho será, sinó en qui moment ho serà. Acabarem quasi tots amb cotxes elèctrics? Crec que la resposta és sí. Ara bé, la qüestió és quan succeirà i com es generarà aquesta electricitat. Serà una pila de combustible, seran plaques d’inducció a la carretera, endollant el vehicle a la paret o una combinació de totes? Ara sí que podem dir que en els pròxims cinc o deu anys veurem molts més cotxes elèctrics que els que hem vist fins ara, a Catalunya, Espanya i Europa.\nA Espanya tenim una de les mines de liti més importants. Quan es podrà fer tot el procés de fabricació de les bateries a Espanya?\nLes prioritats de la indústria han canviat. Avui en dia no es considera només el cost: La sostenibilitat és un dels factors que pesen més. A BMW usem cobalt sostenible i són els processos d’extracció els que condicionen l’elecció del proveïdor.\nDes del punt de vista industrial, en qualsevol BMW o MINI, el 95% de les seves peces són reciclables. Des del punt de vista del concessionari hi ha el tractament dels residus:\nEls protocols de l’Administració quant a residus, els estàndards dels fabricants i la nostra pròpia convicció ecològica del grup Oliva fan que estiguin perfectament definits els processos de tractament de residus al taller: Aquí no es vessa ni una gota d’oli.\n‘La sostenibilitat és un dels factors que pesen més’. Foto: Mayo Lorda\nCom va la venda de cotxes dièsel?\nA nivell nacional els dièsel representen el 30% de les vendes, quan solia ser el 70% fins fa 5 anys. Ara aquest 30% ja no està baixant. El dièsel segueix sent una tecnologia ecològica, les seves emissions de CO2 segueixen sent inferiors a les d’un cotxe de gasolina i és molt necessari en el transport professional.\nA partir de l’any 2040 no es podran produir vehicles de combustió, ni gasolina ni dièsel, i en 2050 no podran circular. A Europa, i a Espanya en particular, vam ser molt prodièsel i això va fer que la seva tecnologia millorés de manera exponencial, de forma que el seu rendiment va arribar a ser igual o inclús millor que el dels cotxes de gasolina.\nBMW ha adoptat una política denominada: «The power of choice», la llibertat de decidir. BMW no s’ha decantat clarament per cap tecnologia; segueix tenint els dièsel més econòmics i ecològics del mercat i els millors motors de gasolina perquè és el segell de la marca; BMW vol dir «fàbrica de motors de Baviera», i un dels seus avantatges competitius sempre ha sigut fabricar els motors més eficients i de millor rendiment de la indústria de l’automòbil.\nMantenim el motor de 6 cilindres en línia, que és reconegut pels enginyers com el motor perfectament equilibrat per concepció.\nBMW segueix invertint en motors dièsel i de gasolina, però ha obert una tercera via, que és l’electrificació, tant de forma pura com a través de la gamma híbrida endollable.\nQuin cotxe aconsellaria a un comprador? Un híbrid, un elèctric cent per cent?\nLa política «The power of choice» fa que no t’ho juguis tot a una carta i et permet ser millor professional. Nosaltres no tenim venedors de cotxes, tenim assessors comercials. El procés de compra ha canviat molt i cada cop parlem més del procés de compra i no del de venda: el comprador té més protagonisme, té més informació, més experiència, més opcions…\nQuè recomanaria jo, dièsel, gasolina, híbrid endollable o elèctric? Cal veure què faràs amb el cotxe i t’assessoraré. Tenim clients per als quals la millor opció és un gasolina; d’altres, un dièsel; uns altres, un elèctric, i uns quarts, l’híbrid endollable. I tenim altres clients que es troben en terra de ningú.\nQui s’hauria de comprar un elèctric?\nL’elèctric té certes limitacions en autonomia i està més destinat als compradors que tenen molt planificat què faran amb el cotxe. Tenim elèctrics amb autonomia de 200 quilòmetres i d’altres, de 400. Si fas un ús més espontani del cotxe, és més complicat que gestionis un cotxe elèctric. Si ets planificador, un elèctric és meravellós: no tens gens de soroll, l’empenta és immediata i constant, una experiència que amb un BMW o un MINI és fascinant. La resposta del par motor és a l’instant i de manera constant, no escoltes ni sorolls ni vibracions. Ara bé, al contrari, són vehicles que tenen una conducció més pesada pel pes de les bateries.\nTot i això, MINI ho ha resolt molt bé gràcies al disseny i a la ubicació de les bateries: tens una sensació d’agilitat que no s’ha perdut amb l’elèctric, amb la qual cosa tens el millor dels dos mons: l’acceleració i economia d’ús dels elèctrics i l’agilitat característica de MINI.\nLa major part dels clients de MINI no necessiten fer més de 200 quilòmetres d’una tirada, en fan un ús més periurbà i urbà.\nA Oliva Motor invertim molt en formació per tal de poder assessorar bé els clients. Cada cop englobem una gamma més àmplia en tecnologies i cal fer el vestit a mida als clients.\nLa moto elèctrica té sortida?\nEl posicionament de motos d’alta gamma elèctriques és quasi inexistent en el mercat. La moto elèctrica està molt més confinada a motos petites, en ús urbà, com el repartiment de productes, moto-sharing…\nBMW va ser pionera en el segment dels maxi-scooters amb la C-Evolution en 2014 i en menys d’un any tindrem una nova moto elèctrica a la gamma: la CE04.\nEl client del Camp de Tarragona té les mateixes preferències que la resta? És diferent?\nEn l’essencial tots som iguals. L’important és saber veure les similituds, veure les diferències és obvi. I quan treus la pàtina del que és superficial i vas al fons, observes que determinats productes funcionen a tot arreu. Així, BMW, MINI i Select són productes que funcionen a nivell mundial.\nTenim un exemple en la comparació amb el nostre concessionari germà a Girona: Al principi ens vam fixar en el fet que a Girona veníem cotxes de gamma més alta i més equipats, i pensàvem que seria qüestió del «mercat». Després vam decidir demanar cotxes més alts de gamma i més equipats per a l’exposició de Tarragona i actualment cada vegada venem més d’aquest tipus de cotxes: Els clients no van canviar: vam canviar nosaltres…\nA la meva època de consultor, la frase amb què em rebien quan feia visites a qualsevol regió de l’Estat o inclús a altres països era que en aquella zona, la gent era diferent. I al final veus que el producte que en aquell moment oferia, anomenat Select, també funcionava a Catalunya, a Sòria, a Córdoba, a New Jersey o a Mèxic.\nQuè és el Select?\nUna manera de comercialitzar els cotxes, que BMW usa des de fa uns 20 anys i que consisteix a basar la compra del cotxe més en el cost real d’ús que en el preu:\nUn cotxe no «costa» el preu, si no la diferencia del que pagues per l’adquisició i el manteniment menys el que recuperes quan el vens. BMW i MINI són dues de les marques que menys es deprecien del mercat.\nEl producte Select calcula el valor que tindrà el teu vehicle dintre de tres o quatre anys, aquest valor es dedueix del preu d’adquisició i només pagues la diferencia més el valor del diners. Passats tres o quatre anys, pots decidir quedar-te el cotxe pagant l’esmentat valor o no pagar-lo i tornar-lo o canviar de cotxe. És una excel·lent manera de comprar i la que proporciona més flexibilitat.\nUn producte com Select és ideal per a BMW i MINI per la poca depreciació que tenen. MINI té un públic molt apassionat i molt fidel i respecte a BMW, jo sempre dic que és com els «Beatles». Agraden a tothom. En general les marques mítiques de cotxes tenen grans fans i grans detractors, però és molt difícil trobar algú que digui que no li agrada BMW. Per què? Crec que per una banda perquè les nostres marques representen com poques els valors d’una marca prèmium: La qualitat del material (tapisseria, plàstics, xapa, elements electrònics…), que suposa que si em compro un BMW de quatre anys, la vida útil dels seus materials pot ser igual o superior a si em compro un cotxe nou.\nPerò a més a més, BMW i MINI tenen l’estètica, la conducció i el prestigi. BMW té una personalitat com a marca que fa que et doni un gran plaer de conducció. I el que és aficionat a l’automòbil ho sap. MINI té, a més d’un aire retro, un estil propi i una personalitat única que ha conquerit a un públic molt entusiasta i fidel.\nCom estan superant la pandèmia?\nEl cert és que la quota de mercat de BMW a Tarragona no para de créixer. Es ven un nombre de cotxes sorprenentment alt per tot el que ha passat, no massa lluny de les vendes de 2019. Al maig hem batut rècords en venda de MINI, possiblement un rècord històric. És cert que hi ha hagut una demanda que es diu embassada per la pandèmia, i el mercat no està venent encara el que li tocaria fer a Catalunya i a Espanya. La demanda que tenim pot venir de les condicions de compra, que com he dit són molt bones. També som molt presents al món digital: un de cada quatre cotxes que venem actualment al departament de Vehicles nous d’Oliva Motor Tarragona ho fem pel canal digital.\n‘El 33% de les vendes de BMW a Oliva Motor és el BMW sèrie 1, que és el nostre model d’accés’. Foto: Mayo Lorda\nQuins són els models més venuts?\nEl 33% de les vendes de BMW a Oliva Motor és el BMW sèrie 1, que és el nostre model d’accés. El X1 també és un dels «best sellers». Estem millorant i cada vegada venem més gamma mitjana, com el X3 i el X4 i altes, com X5, X6 i X7.\nTambé som un concessionari molt exitós en la venda de Select, i cada vegada hi ha més clients que descobreixen que poden tenir tres BMW en 12 anys per no molts més diners del que tindrien un cotxe de gamma inferior durant el mateix temps.\nEn aquestes coses no hi sols pensar com a client\n…Fins que vens a Oliva Motor.\nQuin és el pla de la marca per atreure els joves?\nPotser és un mite que als joves no els interessen els cotxes. No està escrit a les estrelles que als joves no els interessen els cotxes. Sí que és cert que manifesten interessos que abans no manifestaven. Veus una autoescola que té cotxes MINI amb joves circulant tot el dia per les carreteres de Tarragona i Reus, i encara que ha baixat la proporció de joves que es treuen el carnet de conduir als 18 anys, moltes vegades és més per qüestions econòmiques que per falta de ganes.\nCom fem a BMW per atreure públic suposadament menys interessat en els cotxes? BMW no té una imatge encarcarada, i sobretot MINI té una imatge juvenil. Al jove l’atreu l’electrificació i productes com el Select atreuen públic. El pla de BMW no és només fer vehicles més atractius per als joves, també ens posicionem a les xarxes socials amb una imatge molt juvenil, però a més, a l’hora de la veritat, veuen que es poden comprar un BMW amb els nostres productes, com el Select. Veuen que la quota al mes és la mateixa que la d’un vehicle de menor gamma d’una altra marca.\nPer què hi ha autoescoles que només usen MINI?\nPer qualitat, per ser innovador i juvenil, que són els trets que identifiquen a MINI. L’autoescola de la qual parlem comparteix amb MINI aquesta imatge dinàmica, actual, innovadora, però amb respecte per les tradicions, amb uns preus competitius per la qualitat del producte i per això funciona tan bé a escala nacional.\nFinalment, recordem el MINI de quan érem nens, un cotxe molt característic. Ha triomfat aquell esperit i segueix produint-se amb èxit. Altres marques que van recuperar models icònics han fracassat. Per què ha passat això?\nMINI va ser un miracle. És un cas d’èxit potser sense precedents, rescatar vehicles clàssics i que triomfin passa molt poques vegades. Va consistir a rescatar un vehicle retro i actualitzar-lo, amb un disseny que s’inspira en anterior i amb la conducció divertida i dinàmica pròpia del MINI original. El MINI dels anys 60-70 va guanyar el Rally de Montecarlo, amb 40 i pocs cavalls competint contra marques mítiques com Porsche, gràcies a la seva agilitat. És el que passa amb l’actual, però amb molts més cavalls de potència. Deien que el MINI seria una moda i portem 25 anys venent-lo. Apareix el MINI de quatre portes i es ven; apareix el dièsel i es ven; surt el Countryman i es ven… I al mercat de segona és un dels cotxes més demandats. A Oliva Motor venem quasi 200 MINI nous a l’any a la província de Tarragona, més uns quants de seminous.\nJaume Garcia /Mayo Lorda\n29/08/2016 Exitosa Final del » IV Circuit Jorgolf.com » a Costa Daurada\n22/03/2021 Aigües de Reus: Fets i inversions per afavorir la transició energètica\n18/02/2021 Altafulla impulsa un canvi de paradigma a la regressió de la platja amb la creació de dunes\n10/06/2021 Sant Salvador planta un arbre per Europa


Un estudi considera "inacceptables" les normatives europees per prevenir la fatiga en les tripulacions aèries | Consumer\nUn estudi considera “inacceptables” les normatives europees per prevenir la fatiga en les tripulacions aèries\nA Espanya actualment poden volar fins a un màxim de 18 hores\nUn estudi científic independent dau a conèixer aquesta setmana per l’Agència Europea de Seguretat Aèria (EASA, les seves sigles en anglès) considera “inacceptables” les normatives dels diferents països de la Unió Europea (UE) per prevenir la fatiga en les tripulacions aèries.\nSegons va informar el Sindicat Español de Pilots de Línies Aèries (SEPLA), aquest informe indica que aquestes normes “excedeixen els límits raonables” i “permeten una càrrega elevada de treball”, amb el consegüent efecte que això té en matèria de seguretat operacional.\nA Espanya, les tripulacions poden volar actualment fins a un màxim de 18 hores, la qual cosa, seguint les conclusions de l’informe, multiplica per 5,5 vegades els efectes negatius de la fatiga. “Aquest factor resulta decisiu en el 15%-20% dels accidents achacables a l’error humà”, va alertar el sindicat.\nDes del SEPLA reclamen al Ministeri de Foment “que, amb la major rapidesa, adecue la legislació espanyola a les conclusions recollides en l’estudi fet públic per EASA”.\naèries fatiga tripulacions


Narinant.cat: Irlanda - Viatges\nFeu click AQUÍ, i comprobeu tot el que podeu trobar per "VIATGES A IRLANDA" a Google.\nAquí teniu algunes de les principals destinacions on podeu allotjar-vos arreu d'Irlanda:\nI podeu consultar aquestes Centrals de Reserves per trobar hotels i allotjament a més de 300 ciutats i pobles d'Irlanda:\nAlbergs a la República d'Irlanda\nAlbergs a Irlanda del Nord\nUs recomenem aquest camping que té la seva web en català:\nA prop de Dublin, amb espai per autocaravanes.\n"La vella de Bheara i altres contes populars irlandesos"Explicats abans de ser escrits i escoltats abans de ser llegits, els vint-i-tres contes que aplega aquest volum són el bo i millor de la tradició de contes populars irlandesos.\n"Dublinesos", James Joyce.\nUna imprescindible lectura per descobrir una sèrie de retrats de personatges de la vida de Dublín. No es pot viatjar a Irlanda sense haver gaudit d'aquesta obra...\nLeopold Bloom, jueu irlandès amb les seves petites aventures quotidianes:un dia banal es converteix en resum de tota vida i de tota èpica.\n"Retrat de l'artista adolescent", James Joyce.\nUna novel·la d'iniciació i aprenentatge, on el protagonista explica la seva vida escolar i adolescent fins que rebutja els valors tradicionals.\n"La trobada", Anne Enright.\nLa protagonista del llibre, la Verònica, reviu el passat del seu germà preferit, l’alcohòlic Liam, que es suïcida llançant-se al mar. Lentament van sorgint els fets que expliquen aquesta tràgica situació, que es remunten al Dublín dels anys 20 i 70.\n"Les Illes Àran", John Millington Synge.\nUn relat que il·lustra l’extrema duresa que la força dels elements imposa a la vida quotidiana dels seus habitants.\n"L'alquimista. Els secrets de l'immortal Nicolas Flame", Michael Scott.\nUn dels autors irlandesos de més èxit i considerat una autoritat en mitologia i folklore celtes.\n"L'escriptura secreta", Sebastian Barry.\nExplicada a través dels diaris dels dos protagonistes, la història que emergeix dels núvols de la memòria es converteix en una història secreta d'Irlanda.\n"Els nois de Dublín", Jean-Claude Alain.\nLa realitat irlandesa dels anys vint i la lluita clandestina del Sinn Féin i de l'IRA és el marc real on se situa la història dels seus protagonistes.\n"Un dia en la meva vida", Bobby Sands.\nL'autor és, probablement, el més carismàtic dels presos irlandesos que van protagonitzar la dramàtica vaga de fam de 1981.\n"El crim de l'estrella del mar", Joseph O'Connor.\nEl 1847 l’Estrella del Mar salpa cap a Nova York des d’una Irlanda esquinçada per la injustícia i la fam.\n"Contes de fades. Llegendes celtes", Caitlín Matthews. Recull de contes celtes de Gal·les, Irlanda, Escòcia, Irlanda del Nord, Bretanya i l'Illa de Man. (literatura infantil)\n"Un curs d'estiu a Irlanda", Francesc Miralles.\nCom a regal pel seu 16è aniversari, l'Aura va a fer un curs d'anglès en una prestigiosa escola de Dublín. (literatura juvenil)\nEn Joan de Menorca ens presenta la seva (i d'un gup d'amics) ruta en BTT per tota Irlanda (2009).\nDeu dies per Irlanda\nL'Àlex i la Vanessa, una parella de Rubí, son els autors del bloc Petites Petjades es comenten la seva ruta en cotxe al 2008 per Belfast, Dublín, Cork, Kinsale, Clonakilty, Bantry, peninsula Dingle, Galway, Cifden, Donegal, Derry, peninsula d'Inishowen, etc.\nAlbert de la Hoz, autor del bloc L'Herald de l'Eixample, ens relata el seu viatge per Glendalough, Kilkenny, Cahir, Cashel, Kinsale, Bunratty, els penya-segats de Moher, The Burren o la Badia de Galway (2007).\nA Viatgeaddictes podem trobar l'interessant relat de la Marta i el Josep que van viatjar a Irlanda l'any 2006 i ens mostren indrets com: Slane, Derry, Ballintoy, Belfast o Dublín.\nLa Iolanda Cano i en Sergi de Juan són els autors de la web Rodar pel Món i l'any 2003 van fer un recorregut de dues setmanes per l'illa.\nTambé podeu visitar la secció d'Irlanda de El bloc dels Viatges o Viatgeaddictes on es van incoporant periòdicament nous relats i blocs.\nVolen a Irlanda des d'Alacant, Reus, Palma, València i Girona.\nAmb aquestes centrals de reserves, podreu reservar el vol fins a Irlanda amb qualsevol companyia:\nÀmplia xarxa d'oficines per tota l'illa\nOfereixen un Fly&Drive a Irlanda\nDe fet, no són una agència de viatges, però són a Irlanda i ofereixen tota mena de serveis per viatjar-hi.\nIrlanda a Viquipèdia\nIrlanda a l'Enciclopèdia\nNotícies a partir de la paraula "Irlanda".\nInteressant web amb informació turística i consells sobre la vida, la història, les poblacions, els transports i l'allotjament.\nAquest bloc ens ofereix mil i una experiències i viatges al voltant del món dels trens: Línia Dublin-Limerick i Galway-Dublin, el tramvia de Dublin, el DART i escapada a Belfast.\nLlengua nadiua a l'illa d'Irlanda parlada predominantment en les regions occidentals rurals de l'illa. L'irlandès era la llengua principal d'Irlanda abans que els anglesos conquerissin l'illa durant l'Edat Mitjana.\nEl gaèlic irlandès a Linguamón\nRecursos en línia del gaèlic irlàndes.\nEl Feile a Barcelona\nFestival internacional de cultura irlandesa i celta a Barcelona.\nClub català que juga a un esport d'origen irlandés: Futbol Gaèlic (barreja de futbol i rugbi, amb característiques del bàsquet i el voleibol).\nGrup de Barcelona dedicat a la pràctica dels balls tradicionals d'Irlanda.\nInformació sobre Irlanda en general i Dublín en particular per aquells que volen anar a Dublín, ja sigui de vacances o a viure.\n"Cent mil benvingudes"\nPrimer capítol del programa "Karakia" de TV3 dedicat a la cuina irlandesa.\n"Cent mil benvingudes 2"\nSegon capítol del programa "Karakia" de TV3 dedicat a la cuina irlandesa.


"La vida és una obra d'art on cada pinzellada compta"\nEn el programa de hui hem escoltat, en primer lloc, la veu de Yusra, Héctor, Mateo, Enara, Aitana, Carlos, Carla i Pau (de 1r B), que ens han regalat uns poemes, unes endevinalles, uns refranys i un embarbussament. Després, Aitana, Elena, Alba, Rosa, Emma i Carla (de 5è A) han interpretat la cançó Robarte un beso, de Carlos Vives i Sebastián Yatra. A continuació, Igor i Xavier (també de 5è A) han interpretat la cançó Pinceladas Nocturnas amb la flauta dolça.\nPer altra banda, Ulisses (de 4t A) ens ha fet riure amb tres acudits. A més, Lucía i Aina (de 4t B) han llegit un text molt interessant.\nI, per últim, Enrique (de 6è A) ens ha portat una recepta exquisita.\nPodeu escoltar el programa ací, seleccionant 15 SET GRAPATS DE SOMRIURES 15 (16-3-18).\nPublicat per Esther Fito a 14:03 Cap comentari:\nPrograma dedicat al Dia de la Dona 2018\nEl programa de hui, dedicat al Dia de la Dona, l'hem començat amb la frase de Virginia Woolf "No hi ha barrera, pany ni forrellat que pugues imposar a la llibertat de la meua ment".\nA continuació, l'alumna Lina (de 4t A) ens ha regalat un text preciós sobre les dones, extret del blog Edithsme.\nDesprés, Paqui, Lola, Lucía i Elena (les espectaculars dones de la neteja de la nostra escola) han recitat dos poemes de dones i sobre dones.\nPer altra banda, Mari (mestra d'Infantil del nostre centre) ha recitat un poema molt bonic d'una escriptora argentina.\nA més, hem tingut el plaer de comptar amb la col.laboració de Safae Khalid (mare i dona marroquí, sòcia de l'AMPA del CEIP l'Alfàs i representant de la Comunitat Àrab a la Comissió d'Igualtat de l'Ajuntament de Pedreguer) que ha llegit un conte amazic del Marroc.\nSeguidament, Micaela, Mimouna, Vera, Carme, Ibai, América, Nihal i Aya (de 6è A i B) han compartit la informació sobre Joan Fuster que ens van fer arribar com a locutors i locutores en la III Jornada de RadioEscola organitzada per Escola Valenciana i que va tindre lloc a la Casa de Cultura de Pedreguer el 3 de Març de 2018.\nI, per últim, Alícia i Esther Fito hem llegit un brindis per les dones extret del blog Edithsme.\nPodeu escoltar el programa ací, seleccionant 14 SET GRAPATS DE SOMRIURES 14 (9-3-18).\nPublicat per Esther Fito a 14:29 Cap comentari:\n"La vida és una obra d'art on cada pinzellada comp...\n"Quan no sàpigues on anar, segueix el perfum d'un ...


El Temps a Tarragona: Temperatures cap a caiguda | Diari de Tarragona\nEl Temps a Tarragona: Temperatures cap a caiguda\nLa previsió meteorològica d'aquest dimecres, 3 de novembre\n02/11/2021 12:33 | Actualizado a 02/11/2021 12:33\nLa previsió meteorològica d'aquest dimecres, 3 de novembre. FOTO: Meteocat\nEl cel romandrà entre mig i molt ennuvolat, localment cobert fins a primera hora del matí. A partir de llavors la nuvolositat minvarà d'oest a est. Malgrat això, al vessant nord del Pirineu estarà molt ennuvolat o cobert tot el dia. A banda, a partir del final del matí a punts del quadrant nord-est creixeran nuvolades que deixaran el cel entre molt ennuvolat i cobert.\nDe matinada s'espera precipitació feble i dispersa al quadrant nord-oest i al prelitoral, i n'és possible de manera aïllada a la resta del territori. A partir del matí se n'espera a la meitat est i a altres punts del Pirineu i Prepirineu, localment en forma de ruixat; a partir del vespre la precipitació tendirà a minvar. Localment la precipitació anirà acompanyada de tempesta, i és possible calamarsa o neu granulada al nord-est a la tarda. Independentment, al llarg de la jornada s'espera precipitació feble i intermitent al vessant nord del Pirineu. S'acumularan quantitats entre minses i poc abundants. La cota de neu baixarà dels 1.600 metres als 1.400 metres a la tarda, si bé en moments de xàfec podrà ser localment més baixa. Tot i això, al vessant nord del Pirineu al final del dia rondarà els 1.200 metres.\nLa temperatura serà lleugerament més baixa en general, si bé la màxima podrà baixar moderadament al quadrant nord-est i al vessant nord del Pirineu. La mínima se situarà entre 7 i 12 ºC al litoral i a la meitat sud del prelitoral i entre 2 i 8 ºC a la resta. Per la seva banda la màxima voltarà entre 8 i 13 ºC al Pirineu, més baixa al vessant nord, entre 12 i 17 ºC al Prepirineu i a la depressió Central i entre 14 i 19 ºC a la resta.\nLa visibilitat serà bona en general. Malgrat tot, serà regular a cotes mitjanes del terç nord i del quadrant nord-est i en moments de ruixat. Independentment, a cotes mitjanes i altes del vessant nord del Pirineu serà dolenta.\nDurant la matinada bufarà vent de component nord i oest, amb mestral a les Terres de l'Ebre moderat amb cops forts i algun de molt fort, i tramuntana al litoral de l'Empordà moderada amb cops forts. Amb tot, a partir de migdia hi haurà estones de vent fluix i variable al quadrant nord-est, així com a punts del nord de la depressió Central.


FOC D'ENCENALLS: La cultura i Europa, can Palauet\nAhir vaig assistir a l’acte que teòricament havia de fer Joan Manuel Tresserras, doctor en Ciències de la Comunicació i exdirector del Departament de Periodisme i de Ciències de la Comunicació de la UAB (1991-993), per parlar de “La cultura i Europa”.\nI dic “teòricament” perquè, de fet, tot i ser un acte de campanya de les europees, sorties d’allà sense tenir aquesta sensació.\nTé el cap molt ben moblat i sap fer un discurs ordenat fins i tot sense seguir un guió escrit. I això no es pot dir de tothom.\nCom ell va dir, no sap fer mítings, i no en va fer. El que vam escoltar va ser el que abans la gent en deia una lliçó magistral, però no només en la seva primera intervenció, sinó en cada una de les respostes que, després d’un pregunta, oferia al públic.\nCautelós, prudent, tocant de peus a terra, analista de tot un procés intern de partit, de país i de la història europea, em va agradar que comencés parlant de coses que semblaven tretes del llibre de Ramon Tremosa Catalunya, un país emergent, molt semblant a l’acte que aquest havia fet un any enrere a Mataró, el juny del 2008, a Òmnium Cultural: les megaregions, les megaciutats, citant en Richard Florida, l’eix mediterrani (vegeu aquest apunt del blog).\nEns va regalar les orelles al llarg de més de dues hores, però sense ínfules ni sentències contundents. Recordant que hi ha coses que s’han fet malament, que el que cal tenir és cervell de tres dimensions, perquè els de dues ja marxen o van marxant; que s’han perdut bous i esquelles amb l’Estatut, però que s’han guanyat bens i cabres, i que cal saber distingir molt bé entre dretes i esquerres, perquè a vegades no tot és el que sembla. Bona afirmació quan diu que entre la confrontació, un de dretes opta per l’ordre i un d’esquerres per la justícia.\nVa reclamar més d’un cop que cal apostar per fer créixer la cultura política. Jo només demano polítics cultes com ell.\nCom el títol dels Manel, Tresserras seria un d'aquests bons professors europeus necessaris.\nPublicat per Neus Pinart a 14:47\nEtiquetes de comentaris: Joan Manuel Tresserras


Les mentories personalitzades de la Incubadora TIC assessoraran a 13 empreses | Actualitat | Indicador d'Economia }\nEls projectes de la primera edició que ho requereixin també podran continuar amb l’acompanyament del programa\nTretze dels setze projectes que han participat en el bootcamp formatiu de la Incubadora TIC accedeixen a l'última fase de mentories personalitzades. La selecció s'ha dut a terme a través d'un sistema de votacions que ha valorat aspectes com la viabilitat del negoci, el grau desenvolupament del projecte i l'ús de les tecnologies de la informació i la comunicació. El jurat ha estat format per representants d'ACCIÓ, la Càtedra URV-Empresa, la Cambra de Comerç de Reus i responsables de la Incubadora TIC de REDESSA.\nLa regidora d'Economia, Coneixement i Habitatge i consellera delegada de REDESSA, Teresa Pallarès, ha explicat que "la Incubadora TIC és una eina indispensable en el posicionament de Reus com a ciutat de referència en l'àmbit tecnològic a Catalunya i contribueix a desenvolupar projectes i startups basats en les tecnologies més pioneres".\nGairebé el 40% dels projectes seleccionats són d'emprenedors de Reus o el Baix Camp. La resta són del Tarragonès, el Baix Penedès, Barcelona i el Baix Ebre. Els projectes que entren en aquesta última fase de la Incubadora TIC apliquen tecnologies com el Big Data en gairebé el 50% dels casos; l'Internet de les Coses en un 30% i el Blockchain, en un 10% dels projectes.\nLa majoria dels seleccionats, un 70%, són empreses constituïdes jurídicament que es troben en fase de creixement o consolidació i ja treballen en la comercialització del producte. La resta estan en fase inicial. Tots ells iniciaran les mentories personalitzades a partir del 16 de maig.\nCom a novetat d'enguany, el projectes que van participar en la primera edició poden continuar amb la mentoria personalitzada de la Incubadora TIC, que amplia així el seu programa, amb la voluntat d'oferir un acompanyament més exhaustiu i prolongat en el temps. La Incubadora TIC de REDESSA té un pressupost de 60.000 euros i s'emmarca en el Pla de Reactivació Econòmica de l'Ajuntament de Reus.\nUniverso Äcido (turisme)\neAgora (ciutats intel·ligents)\neHealthAI (àmbit sanitari)\nApuntate.app (indústria 4.0)\nToolmaster (indústria 4.0)\nEverbright (indústria 4.0)\nMy Profile Jobs (selecció de personal)\nProjectum (digitalització de temes administratius).\nLa primera fase de la Incubadora TIC comptarà amb 16 projectes\nOberta la inscripció al Tarragona Open Future


Enquesta nacional de tendències de fitnes a Espanya per al 2017 - Apunts Educación Física y Deportes\nEnquesta nacional de tendències de fitnes a Espanya per al 2017\n*Correspondència: Óscar L. Veiga oscar.veiga@uam.es\nDurant els últims 10 anys el Col·legi Americà de Medicina de l’Esport (American College of Sports Medicine, ACSM) realitza anualment una enquesta global sobre tendències de fitnes. El present estudi ha reproduït la metodologia emprada en les enquestes de l’ACSM i ha tingut com a objectiu identificar tendències en el sector del fitnes en l’àmbit espanyol. L’opinió de 672 professionals del sector del fitnes sobre 40 potencials tendències en el sector per a l’any 2017 es va recollir mitjançant un qüestionari en línia. Els resultats obtinguts es comparen i discuteixen amb els resultats de les enquestes internacionals realitzades per ACSM des del 2007 al 2016. Els resultats mostren que les tendències en el sector del fitnes a Espanya per a l’any 2017 coincideixen, en termes generals, amb les oposades en l’última enquesta internacional de l’ACSM per a l’any 2016. Així, 14 d’elles coincideixen dins del Top 20 en tots dos estudis, destacant en els primers llocs “l’entrenament amb pes corporal”, “l’entrenament intervàlic d’alta intensitat”, i “el personal format qualificat i experimentat”. D’altra banda, 4 tendències del Top 20 van ser tendències específiques del nostre país. De la mateixa manera, 12 tendències identificades coincideixen amb el Top 20 del rànquing de les tendències de l’última dècada (2007-2016) elaborat a partir dels resultats de les enquestes internacionals de l’ACSM.\nParaules clau: enquesta ACSM, enquesta espanyola fitnes, indústria fitnes, tendències fitnes.\nRebut: 19 de setembre de 2016\nAcceptat: 13 de febrer de 2017


Esteu veient:Inici»Portada»L’Hospital de Sant Celoni i la UdG col·laboren en l’àmbit de la cirurgia ortopèdica i traumatologia\nPer Redacció la Vila el\t 20 juny 2019 0 Comments\nLa Universitat de Girona i la Fundació Hospital de Sant Celoni han formalitzat recentment un conveni de col·laboració científica en l’àmbit de la cirurgia ortopèdica i traumatologia (COT). L’acord, que persegueix la millora del coneixement mèdic i la recerca de noves tecnologies i solucions quirúrgiques en aquesta especialitat mèdica, preveu la posada en marxa de projectes de recerca entre les dues entitats, el foment de la formació continuada en noves tècniques quirúrgiques d’especialistes i residents en COT, així com la transferència de coneixement i expertesa en aquesta àrea clínica.\nPer part de la UdG, la iniciativa recau en el grup de recerca en Anatomia clínica, Embriologia i Neurociència (NEOMA), que lidera el professor Francisco Reina, mentre que per part de la Fundació Hospital de Sant Celoni, ho fa en el Servei de COT, que dirigeix Albert Broch. Per a Albert Broch, poder fer ús del Laboratori d’Anatomia de la Facultat de Medicina de la UdG contribuirà a la millora de les tècniques que s’empren a dia d’avui i a desenvolupar-ne de noves en cirurgia de maluc i en artroscòpia de canell, entre d’altres.\nPer la seva banda, Francisco Reina considera que establir un conveni de col·laboració d’aquestes característiques amb ‘’Hospital de Sant Celoni és una eina valuosa per posar en contacte les experteses de la institució universitària i la realitat del pacient. Així mateix, Reina destaca que l’acord serveix per donar sentit al gest altruista de les persones que donen el seu cos a la ciència, a les que l’especialista no es cansa mai d’agrair-los la generositat.\nEl conveni que estableix el marc de cooperació entre les dues entitats l’han signat, al Rectorat de la Universitat, Maria Pla, vicerectora de Recerca i Transferència de Coneixement de la UdG i Jordi Roca, director gerent de la Fundació Hospital de Sant Celoni.


Any Neus Català | Biblioteca & TGN : cultura i patrimonis\nLa passada tardor el Ple pel Català al Camp de Tarragona va dedicar part de la seva activitat a homenatjar Neus Català, en el marc de la commemoració de l’Any Neus Català. Així s’aprofundeix en la dimensió del personatge, en el seu compromís i en tot allò que representa com a testimoni de les dones que van lluitar a la Guerra Civil i a la Segona Guerra Mundial.\nNeus Català va néixer l’any 1915 als Guiamets (Priorat). Es va diplomar en infermeria el 1937, formà part de les Joventuts Socialistes Unificades de Catalunya i, en començar la Guerra Civil (1936), es traslladà a Barcelona. L’any 1939 creuà la frontera amb 182 infants orfes de la colònia Negrín de Premià de Dalt, que estaven sota la seva cura. A França, col·laborà en activitats de la Resistència. Fou denunciada als nazis l’any 1943 i deportada a Ravensbrück, primer; i, posteriorment, al camp de Flossenbürg, on l’obligaren a treballar en la indústria armamentística. En ser alliberada, retornà a França, on continuà la lluita clandestina contra el franquisme. Militant del PCC i d’EUiA, és sòcia d’honor de la Fundació Pere Ardiaca, a més d’una de les seves fundadores. És presidenta de l’Amical Ravensbrück des de la seva fundació (2005). Creu de Sant Jordi (2005), Medalla d’Or al Mèrit Cívic de l’Ajuntament de Barcelona (2014) i Medalla d’Or de la Generalitat de Catalunya (2015). Aquest any 2015, es fa un reconeixement a la seva figura amb la celebració de l’Any Neus Català que està coordinat per l’ Institut Català de les Dones.\nPer tal de donar a conèixer la figura de Neus Català amb tota la seva dimensió i reflexionar sobre tot allò que representa, hi ha propostes de lectures de tota mena (de novel·la biogràfica, assaig, i lectura adaptada) dins dels clubs d’adults, de lectura fàcil i per a tots els públics. Aquestes lectures han anat acompanyades amb algunes xerrades i una exposició.\nEXPOSICIÓ “Les dones de Ravensbrück” d’Amical Ravensbrück. Fins al 6 de novembre, en horari de Biblioteca.\nDILLUNS 19 d’OCTUBRE 2015 a les 19 h, Biblioteca Pública de Tarragona . Xerrada sobre Anna Sugrañes Boix, companya de partit de Neus Català, a càrrec de la seva filla, Clara Rivas Sugrañes.\nDIMECRES 28 d’OCTUBRE 2015 a les 15 h , Biblioteca de Torreforta Presentació del llibre Viure sense el meu fill de Josep Gironès, a càrrec de l’autor.\nDIMECRES 28 d’OCTUBRE 2015 a les 19 h, Biblioteca Pública de Tarragona Trobada del club de lectura d’Un cel de plom, amb Carme Martí, autora del llibre. Biografia novel·lada de Neus Català.\nDIMECRES 4 de NOVEMBRE 2015 a les19 h, Biblioteca Pública de Tarragona. Trobada del club de lectura d’Anna Frank. Diari d’una noia, adaptat a la lectura fàcil. Diari d’una adolescent jueva en l’Holanda ocupada.\nDIVENDRES 6 de NOVEMBRE 2015 a les 19 h, Biblioteca Pública de Tarragona. Trobada del club de lectura de L’home en busca desentit de Victor Frankl (del cicle ‘Llibres gairebé savis’). L’autor, psiquiatre austríac, descriu com va sobreviure als camps de concentració.\nDISSABTE 7 de NOVEMBRE 2015, 11 h – 13 h, pl. del Rei (Torre de Pilats) . Quedem? Ruta cultural amb lectura de textos: “Les Oblates de Tarragona”, amb F. Xavier Tolosana, historiador, i Josep Gironès, autor del llibre Viure sense el meu fill.\nDIMECRES 11 de NOVEMBRE 2015a les 19 h, Serveis Territorials de Cultura. Conferència “La repressió franquista a Tarragona i la presó de dones de les Oblates”, a càrrec de l’historiador F. Xavier Tolosana i Meritxell Ferré.


Millors jocs de PC del 2018: descarregueu aquests increïbles jocs d’ordinador del 2018 - Jocs, Ressenyes, Tecnologia | Juliol 2022\nMillors jocs de PC del 2018: descarregueu aquests increïbles jocs d’ordinador del 2018\nEls jocs de PC tenen els millors gràfics de resolució 4K i la velocitat de fotogrames superior a 60 fotogrames per segon per als últims jocs. Enguany s’estrenen milers de jocs nous per a PC. Tant si ets un principiant com un professional de la PC, hem recopilat una llista de millors jocs de PC del 2018 que has d’instal·lar i jugar ara mateix.\nLa seva idea es basa en la història de dos personatges que coneixereu alhora. Els dos personatges són presoners que volen escapar de la presó, que a canvi els fa viure la vida. Per a l'execució correcta del pla de fugida, tots dos personatges treballen junts. Així, dos jugadors poden jugar aquest joc junts a través d’internet. A Way Out serà un atractiu millor joc per a PC del 2018.\nUn joc de PC imprescindible amb una barreja de bruixeria i espasa. Et proporciona més de 40 hores de llançament de boles de foc extensives, accions d'espasa i tirades d'esquiva. Sindica l'acció amb diferents armadures, armes, objectes i encanteris per recollir. Dark Souls III permet als jugadors hàbils atacar els mons mútuament dels altres per obtenir drets i recompenses. A més, la versió de PC amb visuals sorprenents i la velocitat de fotogrames la converteixen en una experiència perfecta.\nAce Combat 7: cels desconeguts\nAmb la telenovela teatral, la lluita contra els gossos i els núvols súper realistes converteixen Ace Combat 7 en el millor joc de PC del 2018. Durant els últims deu anys, aquesta és la primera entrada de la sèrie. És una combinació d’intriga política i moments de personatge emocional juntament amb escenes de combat notables i controls de lluita contra jet.\nAporta nivells de dany mediambiental inconmensurables en un món obert, que és un avenç de jocs anteriors de la sèrie. La tecnologia en núvol basada en servidors s’utilitza per a la destrucció massiva en el joc multijugador. La trama d’aquest millor joc per a PC del 2018 se centra a enderrocar els sindicals delictius infusionant la sensació de ser un autèntic superheroi.\nUn proper joc de tirador basat en ciències de ficció amb la guerra com a tema principal. Narra una història humana de la supervivència des de la perspectiva de tres herois diferents durant l'atac destructiu que va tenir lloc a Novo Slava arrancat per la guerra el 2127. Experimentareu tropes armades, màquines elevades i vehicles blindats. A mesura que el joc avança, podeu triar entre diferents camins de la història amb decisions valentes que siguin conseqüències desesperants.\nAquest és un dels millors jocs de PC del 2018 perquè tots els aficionats a Dragon Ball Z experimentin un joc de lluita ben presentat que hagueu trobat. Alguna vegada ha volgut canviar el desastrós final de Yamcha per Saibamen? O volia deixar a Vegeta a prendre represàlies a Hit? Però no et preocupis, si no ets una Bola de Drac Z encara pots gaudir d’aquest excel·lent joc de lluita.\nNBA 2K18 us oferirà un any més de mànecs malalts i angles de trencament. Permet als jugadors jugar com els seus jugadors favorits d'una manera sorprenent, amb gràfics espectaculars i moviments notables gràcies al darrer sistema de moviment juntament amb una precisió millorada del jugador. Si la bola és la teva vida, t'agradaria molt NBA 2K18.\nSolucionar No es poden suprimir fitxers de vídeo de Windows 10, Windows 8 i Windows 7\nQuina diferència hi ha entre 'Fresh Start' i 'Restablir aquest ordinador' a Windows 10


Darrera actualització el Dimecres, 24 Octubre 2018 11:21\nEl retorn d’envasos al comerç és una pràctica que ja funciona amb éxit a 40 regions del món i que aconsegueix recuperar més del 90% de llaunes i ampolles i, a més, una de les mesures estrella d’una llei pionera que vol garantir la prevenció i reutilització de la majoria dels residus que es generen a les Illes.\n“Palma dóna el seu suport a totes les iniciatives que promou la nova Llei de Residus i que suposen una innovació en la gestió de residus, com és la devolució dels envasos de begudes”, ha declarat el batlle de Palma després de retornar una ampolla a la màquina de retorn d’envasos que estarà tot el dia davant de la Plaça de Cort. “Palma vol ser una ciutat innovadora en matèria de prevenció de generació de residus, neteja viària i reciclatge. Només podem construir una Palma verda si tenim un mar sense plàstics”, ha recalcat Noguera.\n“La llei ha d’obrir la porta a nous sistemes complementaris als contenidors com és el Sistema de Dipòsit d'envasos, que permetrà reutilitzar i reciclar la majoria de les ampolles i llaunes i ajudar-nos a aconseguir una Palma lliure de plàstics”, ha valorat la regidora d'ecologia, Neus Truyol.\nPer la seva banda, Jaume Rivera, portaveu de 'Per Una Mar Sense Plàstic' i vicepresident de Pimeco, ha recordat que Palma, Mallorca i les Illes tenen un greu problema amb els residus abandonats, principalment amb el plàstic. “La nova Llei de Residus promou solucions que tenen el suport de la majoria de la societat i de les institucions europees, que protegeixen la salut de la ciutadania i que generen estalvis per als municipis”, ha detallat.\nContacte: Anna Peña